
PETRE ISPIRESCU 


Cele douăsprezece fete de 
împărat şi palatul cel fermecat 


A FOST ODATĂ ca niciodată etc. 

A fost odată un flăcăiandru sărman 
de părinţi. El argăţea pe la unii şi pe la 
alţii ca să-şi câştige hrana vieţii. Şi 
fiindcă avea darul de a fi curăţel, toţi 
flăcăii din sat îl pizmuiau. Ceilalţi argaţi 
căşunaseră pe dânsul şi-l tot luau peste 
picior, iară el nu lua aminte la flecăriile 
lor şi-şi căuta de treaba lui. Când se 
adunau seara şi bârfeau verzi şi uscate, el 
se făcea că nu înţelege vorbele aruncate 
în pofida lui; se arăta prostănac. Pentru 
aceasta ei Îl  porocleau  zicându-i 
„căscăundul satului". 

Stăpânii unde slujea el erau foarte 
mulţumiţi de dânsul şi se băteau care de 
care să-l apuce. Când trecea prin sat, 
fetele îşi dau coate şi se uitau la dânsul 
pe subt sprincene. Şi ce e drept 


că aveau la ce se uita. El era curat la faţă şi 
chipeş; chica lui cea neagră ca pana 
corbului flutura ca o coamă pe grumaâjii lui 
albi ca zăpada; mustăcioara abia mijea, de 
parcă era o umbră pe buza lui cea de sus; 
dară apoi ochii? Avea nişte ochi, neiculiţă, 
de băgase pe toate fetele în boale. 

Când era la adăpatul vacilor, fetele 
care de care se întrecea să-i dea pricină 
de vorbă; dară el nu băga pe nimeni în 
seamă; se făcea că nu pricepe ce vor ele. 
Pentru aceasta ele, ca să arate că nu le 
pasă de nebăgarea lui de seamă, între 
ele, îl porocleau cu numele de Făt- 
Frumos al satului. 

Şi de unde să nu fie aşa! 

El nu se uita nici în dreapta, nici în 
stânga, mergea cu vitele la păşune şi 
treaba ieşea din mâna lui mai cu asupra 
decât din ale celorlalţi argaţi. 

Nu ştiu ce făcea el, ce dregea, că 
vacile pe cari le păştea el erau mai 
frumoase decât ale celorlalţi argaţi. Ele 
dau mai mult lapte decât cele ale altor 
argaţi, fiindcă pe unde le ducea el, 
păşunea era mai cu gust şi mai 
îndestulătoare. Pe unde călca piciorul lui 
se cunoştea, fiindcă şi ierburile se 
înveseleau. 

Pasămite se născuse în ceas bun şi era 
ursit să ajungă ceva. Dară el nici habar n- 
avea de asta şi nici gând n-avea să se 
mândrească, fiindcă nu ştia ce-i este 
ascuns în cursul vremilor. Ci smerit, 
precum îl lăsase pe el Dumnezeu, îşi 
vedea de ale sale, fără să se atingă cu 
cuvântul, sau în oricareva fel, de alţii sau 
de al altora. Şi tocmai pentru aceasta 
flăcăii şi ceilalţi argaţi îl ponosluia. 

într-o zi de primăvară, ostenit fiind 
tot umblând după vaci, se dete la umbra 
unui copaci mare şi stufos şi adormi; îşi şi 
alesese, vezi, loc pentru aşa ceva. Era o 
vâlcea împodobită cu fel de fel de 
floricele, toate înflorite, de părea că dă 
ghes omului să treacă printre ele. Ceva 
mai cât colo un pârâiaş, a cărui obârşie 
venea dintr-un şipot de apă ce ieşea din 
coasta unui deluleţ, şerpuia printre 
brusturi şi alte buruieni pe unde îşi 
făcuse loc, şi susurul apei parcă te 
îndemna la somn. Copaciul subt care se 
adumbrise era măreț şi parcă se lupta ca 
să ajungă la nouri. Printre crăcile lui 
întinse se giugiuleau păsărelele şi-şi 
făceau cuiburi: numai ascultând cineva 
ciripirile lor se aprindea într-însul focul 
dragostei. Desişul frunzelor sale făcea o 
umbră, de parcă rămâneai la ea. Bag 
seamă, nu era aşa căscăund flăcăul 


acesta, şi pe nedrept îi atârnau de coadă 
acest ponos ceilalţi argaţi din sat. Cum 
puse capul jos, şi adormi. 

N-apucase să doarmă, ca de când 
începui să vă povestesc, şi odată sări 
drept în sus. 

Visase un vis frumos şi se 

deşteptase. 

Visase că unde venise la dânsul, 
măre, o zână, mai frumoasă decât toate 
zânele din cer şi de pre pământ, şi-i 
zisese să se ducă la curtea împăratului 
locului aceluia, că acolo are să se 
procopsească. 

Când se deşteptă, îşi zise: „Mă, ca ce 
să fie asta?" şi începu a se pune pe 
gânduri; toată ziulica îl munciră gândurile 
şi nu se dumirea deloc, deloc ca ce să 
însemneze un asemenea vis. El nu 
înţelegea că steaua sub care se născuse 
venea să-l slujească. 

A doua zi, mergând iarăşi cu vitele la 
păscut, abătu din drum şi dete iarăşi pe 
la copaciul cu pricina, şi iarăşi se culcă la 
tulpina lui, şi iarăşi visă acelaşi vis. 

Sculându-se, îşi zise: „Mă, ăsta nu e 
lucru curat", şi iarăşi toată ziulica fu dus 
pe gânduri. 

A treia zi, cu dinadinsul făcu să-i fie 
drumul pe la acelaşi copaci sub care se 
culcă, şi visă 

acelaşi vis; ba încă de astă dată zâna îl 
ameninţă cu boală şi cu toate ticăloşiile 
omeneşti, dacă nu s-o duce. 

Atunci şi el, dacă se sculă şi veni 
acasă cu vacile şi le băgă în coşar, se 
înfăţişă la stăpâne-său şi-i zise: 

- Stăpâne, pe mine mă bat gândurile 
să mă duc în lume să-mi caut norocul. 
Destul am argăţit, şi până acum nu văz 
nici un semn ca să pot şi eu sălta ceva. Fă 
bine şi-mi dă socoteala. 

- Da' pentru ce, băiete, să ieşi de la 
mine? Au doară nu te mulţumeşti de 
simbria ce-ţi dau? Au mâncare n-ai 
destulă? la, mai bine şezi la mine, şi eu 
voi căta să-ţi dau o fată bună din sat, cu 
niţică zestricica, să te mai ajut şi eu cu ce 
m-o lăsa inima, să-ţi faci şi tu rost aici ca 
toţi megiaşii, nu mai hoinări prin a lume, 
ca să nu ajungi fără nici un căpătâi, ca 
vai de lume. 

- Ba, de mulţumit, sunt mulţumit de 
d-ta, stăpâne; mâncare am destulă, nu 
pot să mânii pe Dumnezeu; dară aşa mi-a 
venit mie, să mă duc în lume, şi nu voi 
rămânea pentru nu ştiu ce. 

Dacă văzu stăpâne-său că este peste 
poate a-l face să rămâie, îi dete ce bruma 
mai avea să ia, şi el plecă, luându-şi ziua 
bună de la stăpân. 


Ducându-se de la satul său, flăcăul 
ajunse drept la curtea împărătească şi se 
băgă argat la grădina împăratului. 
Grădinarul fu bun-bucuros să-l 
priimească, când îl văzu aşa curăţel, căci 
dobândise până atunci câteva bobârnace 
de la fetele împăratului că bagă argaţi tot 
ce este mai urâcios şi mai scârbos în 
omenire. 

Curăţel, curăţel, dară hainele de pe 
dânsul erau imoase!, deh! ce să zici, ca de 
văcar. Grădinarul puse de-l îmbăie, îl 
primeni şi-i dete de îmbrăcă nişte haine 
care să mai semene a argat la grădina 
împărătească. Şi cum era de potrivit 
făcut la boiul lui, îi şedea bine cu hainele 
ce îmbrăcă. 

Pe lângă celelalte trebi grădinăreşti, 
slujba lui de căpătenie fu ca să facă în 
fiecare zi câte douăsprezece 
mănunchiuleţe de flori, şi în fiecare 
dimineaţă să le dea la cele douăsprezece 
domniţe, fete ale împăratului, când vor 
ieşi din casă spre a se primbla prin 
grădină. 

Aceste domniţe erau ursite să nu se 
poată mărita până nu se va găsi cineva 
care să le ghicească legătura ursitei lor şi 
să facă pe vreuna 


Imos - murdar, mânjit. 

din ele ca să iubească pe cineva. Ursitele 
lor le dăruise cu patima jocului. Erau 
nebune după joc şi pe fiecare noapte 
rupeau câte o pereche de conduri de 
mătase albă, dănţuind. 

Nimeni nu ştia unde merg ele 
noaptea de joacă. 

împăratul se luase de gânduri cu 
atâta cheltuială pe condurii fetelor sale şi 
pentru inima lor de gheaţă, de care nu se 
putea lipi nici un june din cei ce veniseră 
în petit. 

Pentru aceasta el dase sfară în ţara 
lui şi în ţările streine, precum ca să se ştie 
că cine se va găsi să-i spuie ce fac fetele 
lui noaptea de rup fiecare câte o pereche 
de conduri, poate să-şi aleagă pe care-i va 
plăcea din ele, şi el i-o va da lui de soţie. 

El ştia că le ţine pe toate închise la 
un loc, într-o cămară din palatul său, 
încuiate şi zăvorâte cu nouă uşi de fier şi 
cu nouă lacăte mari. Dară nimeni nu ştia 
ce fac ele noaptea de li se rup 
încălţămintele, căci nimeni nu le văzuseră 
până atunci ieşind din casă, căci nu 
puteau. 

Pasămite, lor le era făcut ca aşa să-şi 
petreacă vremea în toată viaţa lor. Aşa le 
era orânda. 

Cum se auzi de această hotărâre a 
împăratului, începu a curge la peţitori: 
ba feciori de domni şi de împărați, ba 
feciori de boieri mari, până şi feciori de 
boieri mai mici. Şi care cum venea se 
punea de pândă la uşa domniţelor câte o 
noapte. împăratul aştepta cu mare 
nerăbdare în fiecare dimineaţă ca să-i 
aducă câte vreo veste bună; dară în loc de 
aceasta, i se spunea că junii ce se puneau 
de pândă seara nu se mai găsesc 
dimineaţa. Nu se ştia ce se fac. Nici de 
urmă măcar nu li se mai dedea. 

Unsprezece flăcăi o păţise până 
acum. Ceilalţi, cari mai erau, începuseră 
a se codi; nu mai voiră să stea de pândă. 
Se lipseau de a lua de neveste nişte fete 
pentru care se răpune aţâţi tineri. 

Şi astfel, unul câte unul, se cărară 
pe la casele lor de la curtea acestui 
împărat, şi-i lăsară fetele în plata 
Domnului; căci nimeni nu mai voia să-şi 
piarză sufletul pentru un cap de muiere. 

însuşi Împăratul fu  coprins de 
spaimă, cum de să piară aşa junii ce 
voiau să-i pândească fetele, şi nu mai 
cuteza să îndemne pe nimeni. 

împăratul era nevoit să cumpere 
mereu pe fiecare zi câte douăsprezece 
perechi de conduri, 

şi intrase la grije că o să-i îmbătrânească 
fetele în vatră şi o să împletească cosiţa 
albă, fără să puie pirostriile în cap. 

Argatul de la grădinărie îşi împlinea 
slujba cum ştia el în legea lui. Şi 
domniţele erau mulţumite de mănuchele 
de flori ce li le da argatul, şi grădinarul de 
lucrul lui. 

El, când da florile domniţelor, nici nu- 
şi ridica ochii asupra lor; dară când da 
florile fetei celei mai mici, nu ştiu de ce, 
că se roşea ca un bujor, şi-i tâcâia inima, 
de sta să-i sară din piept afară. 

Fata băgă de seamă aceasta, însă 
crezu că flăcăul este ruşinos şi d-aia se 
face aşa de roşu când vine înaintea lor. 

Azi aşa, mâine aşa, el vedea că nu e 
de nasul lui o aşa bucăţică. Dară ce-i faci 
inimei? Ea îi da brânci şi lui, bat-o pustia! 
şi ar fi voit să se puie şi el la pândă, şi apoi 
se gândea şi la păţeniile celor ce păzise 
înaintea lui. 

Fata cea mică se greşi într-o zi şi 
spuse surorilor cum argatul care le da 
flori se roşeşte ca o sfeclă când vine 
înaintea lor şi cum este de curăţel. Cum 
auzi fata cea mai mare astfel de cuvinte 
că iese din gura surorei sale celei mai 
mici, unde începu să o dojenească cu nişte 
vorbe 

cum luătoare în râs, cum de numai să se 
gândească ea a scoate aşa vorbe blânde 
pentru un argat, căci asta ar semăna că 
inima ei este pornită a se planisi! cuiva. 

Băiatului îi zicea inima să se arate la 
împăratul cu cererea de a pândi şi el, 
dară să lăsăm că-şi cunoştea lungul 
nasului, să lăsăm că nu uitase păţeniile 
atâtor flăcăi ce pieriseră, lui îi era să nu- 
şi piarză slujba şi să rămâie cu buzele 
umflate. Apoi unde pui d-ta gândul ce-l 
muncea groaznic că, de va fi gonit de la 
curtea împărătească, n-are să mai vază pe 
fetele împăratului, căci dându-le flori în 
fiecare dimineaţă, oricât se feri de vreo 
patimă, totuşi gingăşiile şi frumuseţile 
fetelor de împărat, şi mai cu seamă 
căutătura cea blajină a fetei celei mici, îl 
ademenise până într-atât, încât se 
socotea el că daca nu va mai atinge în 
fiecare dimineață cu degetele sale 
mâinile cele albe ca o coală de hârtie, cu 
pielea moale ca puful, ale fetelor de 
împărat, nu va mai putea trăi. 

Ziua, noaptea, îl munceau aceste 
gânduri şi nu ştia cum să facă să-şi 
împlinească pofta 


A se planisi - a se lăsa robit, stăpânit de cineva. 

inimei, fără de care, simţea el, că nu va 
putea să mai trăiască. 

într-una din nopţi, adormind el cu 
gândul ţintă la dorinţa ce-l chinuia de-i 
rodea băierile inimei, văzu în vis iară pe 
zâna din vâlceaua cea cu flori unde i se 
arătase odinioară. Ea îi zise: 

- Să te duci la unghiul gradinei cel 
despre răsărit; acolo vei găsi doi pui de 
dafin, unul cireşiu şi altul trandafiriu; 
alături de dânşii vei vedea o săpălugă de 
aur, o năstrapă! tot de aur şi un ştergar 
de mătase. Să iei aceşti pui de dafin, să-i 
pui în două ghivece frumoase, să-i sapi cu 
săpălugă cea de aur, să-i uzi cu năstrapă 
cea de aur, să-i ştergi binişor cu ştergarul 
cel de mătase şi să-i îngrijeşti ca pe 
lumina ochilor tăi. Când vor creşte şi se 
vor face ca de un stat de om, orice vei 
cere de la dânşii ţi se va izbândi tocmai 
pe tocmai. 

Zise şi pieri ca o nălucă, fără să 
apuce argatul grădinarului să-i 
mulţumească barim. 

Nici nu se dezmeticise bine din 
uluiala somnului, nici nu se şterse la ochi 
măcar, şi dete fuga în unghiul gradinei 
cel despre răsărit şi 


1 Năstrapă - cană, cupă. 

rămase năuc de bucurie, când văzu în 
fiinţă toate cele ce îi spusese zâna în 
somn. Acum se şterse şi el la ochi, se 
pipăi să vază nu care cumva doarme încă 
şi aievea să fie oare ceea ce vedea? După 
ce se încredința că nu este nălucă de 
noapte, puse mâna şi luă dafinii. 

îi îngriji cum ştiu el mai bine, îi sapă 
adesea cu săpăluga ce găsise el acolo, îi 
udă cu năstrapa, îi şterse cu ştergarul şi, 
ce să mai lungim vorba? îi îngriji ca pe 
lumina ochilor lui, tocmai precum îi 
poruncise zâna. Dafinii creşteau şi se îm- 
puterniceau ca prin minune. Nu trecu 
mult şi se făcură mari. Frumuseţe ca şi la 
aceşti dafini nici că s-a mai văzut. Când 
ajunseră ca d-un stat de om, el veni la 
dânşii într-una din zile şi zise unuia 
precum îl învățase zâna: 


- Dafine, Dafine, 

Cu săpăluga de aur săpatu-te-am, Cu 
năstrapa de aur udatu-te-am, Cu 
ştergar de mătase ştersu-te-am, Dă- 
mi darul d-a mă face, oricând voi voi 
eu, să nu fiu văzut de nimeni. 


El rămase buimăcit de mirare, când 
în clipa aceeaşi chiar văzu cum se 
înfiinţează un boboc 

de floare, cum creşte de se măreşte şi 
cum se deschide o floare aşa de frumoasă, 
de nu puteai să te opreşti ca să nu o 
miroşi. El puse mâna de o rupse, o luă şi 
o băgă în sân; vezi că aşa îl învățase 
zâna. 

Seara, când domniţele intrară în 
cămara lor cea încuiată şi zăvorâtă cu 
nouă lacăte mari, ca să se culce, el se 
furişă binişor pe lângă ele şi intrară 
împreună. El le vedea pe ele ce fac, dară 
ele nu-l vedeau pe dânsul. El le văzu că în 
loc să se dezbrace spre a merge la culcare, 
ele începură a se pieptăna, a se îmbrăca 
cu haine scumpe şi a se găti de ducă. 

El se mira de cele ce vedea şi hotărî ca 
să se ţie după dânsele cu dinadinsul, să vază 
pe unde au să iasă ele, unde au să se ducă 
şi ce au să facă. 

Când, deodată, fata cea mai mare 
zise surorilor sale: 

- Gata sunteţi, fetelor? 
- Gata suntem, răspunseră ele. 

Atunci cea mare din surori bătu cu 
piciorul în pământ, şi deodată se 
deschise în două duşumeaua casei. Ele se 
coborâră prin acea deschizătură şi 
merseră ce merseră până ce ajunseră la o 
grădină gărduită cu zid de aramă. 

Când fură să intre, fata cea mare 
bătu din picior, iarăşi, şi porţile de oţel 
ale  gradinei se  deschiseră. Intrând, 
băiatul calcă pe rochia fetei celei mici. 

Aceasta, întorcându-se repede, nu 
văzu pe nimeni şi, chemându-şi surorile, 
le zise: 

- Surorilor, bănuiesc că s-a luat cineva 
după 
mine, că uite, simţii să m-a călcat pe 
rochie. 

Surorile se uitară în toate părţile şi, 
ne-văzând nici ele pe nimeni, îi răspunse: 

- Nu fi aşa bănuitoare, soro: cine să 


fie aici, 
ori să se ia după noi? Nici pasăre 
măiastră nu 
poate răzbi până unde suntem noi acum. 
la vezi 


mai bine, să nu se fi apucat rochia ta de 
vreun 

mărăcine şi, cum eşti tu de fricoasă, ţi s-o 
fi părut 
că te-a călcat neştine pe rochie. Nu fi aşa 
de 

uşurică! 

Ea tăcu. Băiatul se ţinea după 

dânsele. 

Trecură printr-o pădure cu frunzele de 
argint, trecură prin alta cu foile de aur, 
trecură prin altă pădure cu frunzele 
numai diamanturi şi pietre nestimate, 
cari sclipeau de-ţi luau ochii, şi ajunseră 
la un eleşteu mare. 

în mijlocul acelui eleşteu se ridica 
un dâmbuleţ şi pe dânsul nişte palaturi 
cum nu mai 


18 


văzuse el până atunci.  Palaturile 
împăratului rămăseseră jos de tot pe 
lângă acestea, care străluceau de la 
soare te puteai uita, dară la dânsele ba. 
Şi aşa de cu meşteşug erau făcute, încât 
când te urcai în ele ţi se părea că te 
cobori, şi când te dedeai jos din ele ţi se 
părea că te urci. 

Douăsprezece luntrişoare cu vâslaşi 
muiaţi numai în fir de cel bun le aşteptau 
la margine. Cum ajunseră, se puseră 
fiecare în câte una şi plecară. Argatul se 
puse în luntrea fetei celei mici. 

Luntrile porniră şi mergeau în rând 
ca cocorii. Numai luntrea fetei celei mai 
mici rămânea mai în urmă. Vâslaşul se 
mira cum de este mai grea decât altă dată 
şi trăgea din răsputeri la vâsle ca să 
ajungă pe celelalte. 

Cum  ieşiră la celălalt mal al 
eleşteului, se auzi o muzică care, vrând, 
nevrând, te făcea să dănţuieşti. Fetele se 
repeziră ca fulgerul, intrară în palat şi se 
puseră pe joc cu flăcăii cari le pândiseră, 
şi jucară şi jucară până ce li se sparseră 
condurii. 

Băiatul se tinu mereu după ele. 
Intrând şi el în palat, ce-i văzură ochii? 
Cămara de joc mare şi largă, de abia 
puteai să-i zăreşti căpătâiul. Ea era 
împodobită numai cu aur, cu pietre 
nestimate 

şi cu făclii de jur-împrejur ce ardeau în 
nişte sfeşnice de aur curat, mai mari decât 
omul. Păreţii albi ca laptele străluceau 
de-ţi luau ochii, şi cu dungi de aur, 
împodobite cu zamfiruri şi rubinuri de 
licăreau ca focul. 

Argatul se puse într-un colţ şi privea 
la toate minunile astea. Şi avea şi la ce 
privi, căci vedea acolo lucruri de cari nu-i 
mai văzuseră ochii. Dar unde fu pomana 
aia ca să stea la un loc? Sărea şi el 
tontoroiul de colo până colo, fără să vrea; 
căci nu era chip să stea la un loc fără a 
sălta, când cânta muzica aia. Până şi 
sfeşnicile şi mesele şi lăviţile din casă 
săltau. 

Şi nici pomeneală măcar nu este ca 
să-şi  închipuiască cineva frumuseţea 
cântărilor şi a muzicii aceleia: organe, 
fluiere, chitări, alăute, buciume, 
cimpoaie şi alte multe d-alde astea 
cântau într-o unire, de rămâneau marţ 
cei mai buni muzicanți din lume. 

D-apoi fetele? Trăgeau cu foc la nişte 
hori, bătuta, brâul, ca la uşa cortului, de 
unul singur, pipăruşul şi câte jocuri toate, 
de puteai să-ţi rupi bojocii jucând. 

Şi jucară şi jucară, până despre ziuă. 
Când, deodată, încetând muzica de a mai 
cânta, ieşi ca 

din pământ o masă încărcată cu de toate 
bunătăţile, şi ce este pe lume, şi ce nu 
este. Se puseră cu toţii la masă şi 
mâncară şi se chefuiră cât le poftiră 
inima. 

Argatul de la grădinărie şedea în 
colţul lui unde se aşezase şi privea, 
lăsându-i gura apă. 

La masă le slujea nişte arapi, 
îmbrăcaţi în nişte haine foarte scump 
împodobite. 

După ce se sculară de la masă, 
prinseră a se întoarce acasă. 

Se întoarseră iarăşi pe unde au fost 
venit. Băiatul se ţinea după dânsele, ca 
dracul după călugăr. 

Când fură a trece prin grădina cu 
frunzele de argint, ce-i dete argatului prin 
gând, că numai rupse o rămurică dintr-un 
copaci. 

Un freamăt puternic se făcu atunci în 
toată pădurea, ca de o furtună ce vine 
întărâtată asupra copacilor; şi totuşi nici o 
frunză măcar nu se mişcă din loc, ba nici 
măcar nu se clătină ca de o adiere de vânt 
barim. 

Fetele răsăriră. 

- Ce să fie asta, leiculiţă? ziseră. 

- Ce să fie? răspunse cea mai mare 
din surori. lacă, păsărică ce-şi are cuibul 
în turnul 

bisericii din palaturile tatălui nostru 
trebuie să fi trecut prin frunze: căci numai 
ea poate să răzbată pe aici. 

Fetele trecură şi ajunseră în palatul 
unde erau încuiate, tot pe unde ieşiseră. 

A doua zi, argatul de la grădinărie, 
când dete mănunchiurile de flori fetelor 
împăratului, ascunse cu  meşteşug 
ramurica ruptă în mănunchiul fetei celei 
mici. 

Domnița se miră când îşi primi 
mănunchiul de flori, se uită cam cu milă la 
argat şi nu-şi putea da seamă cum de să 
ajungă acea rămurică între florile ce 
primise. 

A doua seară, iarăşi aşa o petrecură. 
Băiatul, iarăşi pe furiş, se ţinuse după 
dânsele, cu deosebire numai că rupse o 
rămurică din copacii cei cu frunzele de 
aur, pe care o puse iarăşi între florile ce 
dete a doua zi domniţei celei mici. 

Fata cea mai mare, iarăşi, cu cuvinte 
liniştitoare, alină frica surorilor ei când 
se auzi freamătul ce se făcu în pădurea de 
unde argatul rupse rămurică. 

Când, a doua zi, domniţa cea mică 
priimi florile cu rămurică ascunsă între 
ele, îi dete un fier ars prin inimă. 

Ea căută vreme cu prilej şi, 
prefăcându-se că vrea să se primble, ieşi 
preste zi prin grădină şi, întâlnind pe 
argat la o cotitură a gradinei, îl opri şi-i 
zise: 

- De unde ai avut tu rămurica ce mi-ai 
pus-o în mănunchiul de flori? 

- De unde o ştie prea bine măria-ta. 

- Care va să zică, tu te-ai ţinut după 
noi, şi ştii unde mergem noi noaptea. 

- Cam aşa, măria-ta. 

- Cum ai făcut de ai venit după noi 
de nici una dintre surori nu te-a văzut? 

- Pe furiş. 

- Na o pungă de bani, şi să nu scoţi 
nici o vorbă despre primblarea noastră 
de noaptea. 

- Eu nu-mi vânz tăcerea, măria-ta. 

- Dacă voi auzi însă că ai crâcnit 
ceva, voi pune să-ţi taie capul. 

Zise ea vorbele astea aspre din gură, 
dară din inimă altceva cugeta. Ei i se 
părea că acest argat din ce în ce se face 
mai curăţel. 

A treia noapte când se duse după 
dânsele, tot pe furiş, rupse o ramură din 
pădurea cu copacii cei care aveau foile de 
diamant, şi iarăşi se făcu freamăt printre 
frunze, şi iarăşi surora cea mai 

mare alină frica surorilor celor mici cu 
cuvinte  liniştitoare. Domnița însă cea 
mică, nu ştiu de ce, dară în inima ei se 
strecură o bucurie ascunsă. 

în ziua următoare, când găsi 
rămurica de diamant în mănunchiul de 
flori, cată cam pe subt ascuns la argat şi-l 
găsi că nu se prea deosebeşte de fiii de 
domni şi de împărați. Atât i se păru de 
drăgălaş. 

Argatul şi dânsul cată asupra 
domniţei cu ochi galeşi, dară tot pe furiş, 
şi o văzu că se tulburase oarecum, se făcu 
însă că nu pricepe nimic şi-şi cată de 
treabă. 

Surorile domniţei deteră peste dânşii 
vorbind şi râseră de dânsa şi o luară cu 
cuvintele cam peste picior. Fata cea mică 
tăcu şi înghiţi ruşinea. Nu se putea ea mira 
din destul cum a făcut argatul de le-a 
descoperit. Ei, vezi, îi intrase în cap că 
acest flăcău nu poate să fie om prost, 
deoarece  dovedise lucruri ce nici 
măiestrele nu le ştiau. 

Şi apoi, adevărul vorbind, boiul lui cel 
falnic, chipul lui cel bine potrivit şi blajin 
îl arăta cât de colo a nu fi de argat prost. 
Pe lângă acestea, şi înfăţişarea, şi totul 
într-însul avea pe vino-ncoace. 

După ce intrară în casă fetele, 
domniţa cea mică le spuse că argatul de 
la grădinărie ştia tot 

ce fac ele noaptea. Atunci se adunară la 
sfat şi plănuiră ca să-l facă şi pe dânsul 
să-şi piarză inima şi simţirile, cum 
făcuseră şi cu ceilalţi tineri. 

Flăcăiandrul însă se furişă şi de-astă 
dată de intră în cămara fetelor, ca să 
asculte la sfatul lor. Pare că-i spusese 
ariciul la ureche că are să se petreacă 
între ele ceva pentru dânsul. 

Acum, după ce ştia totul, dară totul ce 
trebuia să ştie, se duse la dafinii lui şi zise 
către cel trandafiriu: 


- Dafme, Dafine! Cu săpălugă de aur 
săpatu-te-am, Cu năstrapă de aur 
udatu-te-am, Cu ştergar de mătase 
ştersu-te-am. Dă-mi minte şi 
procopsea/ă de fiu de domn 

şi împărat. 


Ca şi de la rând, un boboc de floare 
încolţi, crescu şi se deschise o floare 
minunată. El luă floarea şi o băgă în sân. 
Odată căzură de pe faţa lui arsăturile de 
soare şi îi rămase chipul curat şi luminat, 
ca şi când atunci îl făcuse mă-sa. Simti că 
în creierii lui se petrece un ce de care nu- 


ŞI 

putea da seama. Dară văzu că începe a 
judeca altfel de cum judeca el până acum. 
Pasămite, se  ascuţise la minte. Şi 
totdeodată se pomeni îmbrăcat cu nişte 
haine ca ale fiilor de împărați şi de domni. 

Atunci se duse la împăratul şi ceru şi 
dânsul să-i păzească fetele, într-o noapte. 

împăratului i se făcu milă de 
tinereţele lui şi-l sfătui să-şi caute mai bine 
de treabă, decât să se răpuie. El stărui. 
împăratul priimi. Acesta nici nu bănuia 
măcar a fi argatul de la grădinărie; aşa de 
mult se schimbase. 

Când îl arătă fetelor şi le spuse 
împăratul ce voieşte, nici ele, vezi, nu-l 
cunoscură. Numai cea mică, fiind cu 
cuiul la inimă, îl cunoscu şi începu a tânji 
de dragoste. 

Noaptea următoare, când plecară ele 
la joc, îl luară şi pe dânsul. El ştia ce i se 
pregăteşte, dară se feri ca de oala 
mălaiului să nu dea în clapcă. 

Ajunseră la palatul vrăjit, jucară până 
despre ziuă, apoi se puseră la masă. I se 
aduse şi lui băutura din care băuse toţi 
cari veniseră înaintea lui, băutură care 
trebuia să-l facă a-şi pierde minţile şi 
simţirea, băutură care să-l piarză şi pe 
dânsul ca pe ceilalţi. 

Atunci unde îşi întoarse nişte ochi 

lăcrămoşi şi plini de focul dragostei ce-l 
mistuia, şi zise cu grai duios domniţei 
celei mici: 
- Vezi tu? lacă eu mă pierz pentru 
dragostea ta, daca ai aşa inimă de gheaţă. 
- Nu; n-am inimă de gheaţă; focul 
dragostei tale mi-a încălzit-o, răspunse ea. 
Nu bea. Mai bine voi să fiu grădinăreasa 
cu tine, decât fată de împărat. 

Cum auzi aşa, el aruncă băutura la 
spate, şi mai apropiindu-se de dânsa, îi 
mai zise: 

- Să nu-ți fie teamă, măria-ta, că 
grădină 
reasa nu ai să fii o dată cu capul. 

Toţi cei de faţă auziră vorbele lor. 
Puterea farmecului se zdrobi şi toţi cu 
totul se  pomeniră în  palaturile 
împăratului. Palatul cel fermecat pieri ca 
o nălucă, ca şi cum n-ar fi mai fost pe 
lumea asta. 

Când îi văzu împăratul, încremeni de 
uimire cu amândouă mâinile pe barbă. 
Flăcăul, fostul argat la grădinărie, îi 
povesti toată şiretenia nopţilor. împăratul 
dete pe fata cea mică după flăcăiandrul 
cel frumos şi drăgăstos. 

Apoi se înfăţişară şi celelalte fete cu 
câte unul din fiii de împărați şi de domni 
pe care şi-l 

alesese. împăratul se înduplecă şi le dete 
pe fiecare la casa lor. Şi se făcu o bucurie 
mare în toate părţile, care bucurie, de ar 
fi o sută de guri, nu una ca a mea, n-ar 
putea-o spune. 

înainte de a se cununa, fata cea mică 
întrebă pe logodnicul ei cu ce putere făcu 
el de le descoperi ascunsurile faptelor lor 
şi legătura farmecului ce le ţineau 
înlănţuite. 

El spuse. Iară ea, ca să nu fie 
bărbatu-său mai presus decât ea, ci să fie 
deopotrivă om ca toţi oamenii, se duse de 
tăie dafinii şi-i băgă în foc. 

Apoi se cununară şi trăiră o viaţă 
fericită, cum se trăieşte pe lumea noastră 
asta bălţată, până ce se istoviră toţi cu 
totul, în adânci bătrâneţe. 

Iar eu încălecai p-o şea etc. 


POVESTE FRANCEZA 


Păţania lui moş Pierre 


ÎNTR-UN SAT trăia odată un bătrân, 
pe nume moş Pierre, bun gospodar şi de 
treabă, numai că veşnic avea ceva de care 
să se plângă: ba că vara a fost prea 
secetoasă şi nu s-a făcut pic de fân pentru 
vite, ba că a fost prea ploioasă şi au 
putrezit clăile de fân, ba că una, ba că 
alta, niciodată vremea nu-i putea intra în 
voie. Să nu vă închipuiţi însă că moş 
Pierre era zgârcit sau mai ştiu eu ce 
maţe-pestriţe. Dimpotrivă, uşa lui era 
deschisă tuturor şi ajuta pe oricine, la 
vreo nevoie. 

îşi făcuse un obicei din a se plânge 
numai aşa, din plăcerea de a discuta. De 
fapt, în cei vreo cincizeci de ani de când 
se-nsurase şi se făcuse gospodar, trecuse 
prin multe şi ştia că un bun plugar ştie să 
tragă foloase indiferent cum ar fi fost 
vremea. 

Trebuie să vă spun că moş Pierre se 
pricepea în ale plugăriei şi ale vitelor şi 
orice măcelar sau negustor de grâne ştia 
că la el găseşte totdeauna marfă pe 
cinste. Am uitat să vă spun că moşul n- 
avea o palmă de pământ, ci lucra în 
arendă, de ani şi ani de zile, vreo şase 
hectare, pământul unui notar din orăşelul 
vecin, cu care se împăca de minune. 

Notarul nu căuta să-l jecmănească pe 
moş Pierre şi acesta îi plătea cinstit tot ce- 
i datora. De zeci de ani, fără nici o 
întârziere, la 24 martie şi la 24 
septembrie, moş Pierre punea în pungă 
şase sute de franci - chiria pentru pământ 
- şi, într-un coş cte nuiele, un bulgăre 
aurit de unt, douăsprezece ouă şi o sticlă 
cu vin din cel mai bun; apoi pornea la 
oraş. 

După ce-i da notarului banii, untul şi 
ouăle, desfundau sticla de vin şi o goleau 
amândoi, după care fiecare pleca în treaba 
lui, până la termenul următor, care era 
exact peste şase luni. 

Dar la înapoiere, bucuros că-şi 
plătise datoria, moş Pierre mai găsea 
ceva mărunţiş în pungă, cu care se 
cinstea pe la toate crâşmele pe care le 
întâlnea în drumul său - nu de alta, dar 
să nu se supere vreun cârciumar că nu 

trecuse şi pe la el, aşa că, seara, omul se- 
ntorcea vesel acasă şi cam împleticindu- 
se. Văzându-l aşa, nevastă-sa îl lua de la 
uşă în primire: 

- Iar mi te-ai tămâiat pe la crâşme, 
omule? 
Nu ştiu când ai să te laşi de obiceiurile 


astea ale 
tale! Din cauza vinului n-ajungem şi noi 
să mai 


scăpăm de nevoi... 

Moş Pierre lăsa ochii în pământ şi nu 
zicea nici pâs. Nu că i-arfi fost frică de 
babă, dar îl mai apuca şi pe el ruşinea. 

Bătrâna turuia însă întruna: 

- Să ştii că într-o bună zi, când te-oi 
mai 
prinde-n halul ăsta, am să te închid în 
cocina 
porcilor, să râdă toţi vecinii de tine. 

Acum, ca să fim cinstiţi, moşul nu era 
chiar beţivan. Mai făcea el câte un chef 
la trei-patru luni o dată. Dar aşa-s 
femeile, când se pornesc, parcă-s mori 
neferecate. 

Hei, dar iată că într-un an n-a plouat 
chiar deloc şi moş Pierre n-a putut scoate 
nimic de pe ogor pentru vânzare. Abia a 
cules cât să mănânce ei şi vitele şi să aibă 
ce semăna primăvara viitoare. De unde să 
scoată şase sute de franci ca să plătească 
arenda notarului? Moşul şi baba cam dau 
din colţ în colţ, căci 24 septembrie - ziua 

plăţii - se apropia cu paşi repezi şi 
notarul nu voia să aştepte nici un ceas 
peste termen. Bietul moş Pierre fu nevoit 
să cumpere şi ceva fân de la alţii, pentru 
iarnă, şi de nicăieri nu se zărea nici un 
ajutor. 

- Ce ne facem, moşnege, de unde 
plătim? 

- Nu te mai frământa atâta, femeie! 
O să vindem şi noi cei doi juncani, că 
doarde-aia i-am îngrăşat, ca să-i avem la 
o nevoie ca asta. Pe ziua de 21 
septembrie mă duc cu ei la târg şi după 
trei zile am să-i pot achita notarului banii 
de arendă. 

- Să te audă Dumnezeu, omule, dar 
tare mă tem... 

Aşa cum spusese, la 21 septembrie, 
moş Pierre luă de funie cei doi juncani şi 
o porni la târg. La ora zece, juncanii 
rumegau braţul de fân pe care li-l dăduse 
stăpânul şi aşteptau muşteriii care, de 
altfel, nu întârziară. 

-Ah, uite-l pe moş Pierre! zise 
careva. De vânzare ţi-s viţeluşii ăştia? 

- Dacă ţi-ai pierdut vederea, du-te la 
doctor 
să-ţi cumperi ochelari! se supără moş 
Pierre. Dacă 
juncanii ăştia tu-i vezi cât nişte viţeluşi, 
unde 
să-ţi mai zăreşti lungul nasului? 

- Ei, lasă, nu te supăra, îi vinzi? 
- Că doar nu i-am adus la târg să se 
plimbe ca nişte cucoane. 
- Cam slăbuţi... Uite, ăstuia chiar 
poţi să-i numeri coastele. 
- Adineauri nu vedeai juncii, şi acum 
ţi s-a ascuţit aşa de tare vederea, că ai 
început să vezi şi ce nu este. Hai, ori 
cumperi, ori lasă pe altul... 
- Bine, bine. Cât ceh pe ei? 
- Tu eşti negustorul. Cât dai? 
- îţi dau o mie de franci pe amândoi. 
- O mie de franci? Dar ce crezi că eu 
îţi vând piele pentru opinci, ori junei?! N- 
au trecut nici cinci minute de când un alt 
negustor mi-a dat 1 500 franci şi n-am 
vrut să-i dau. 
- Rău ai făcut! Preţul ăsta n-ai să-l 
mai capeţi. Dar, hai, să lăsăm gluma: 
uite, îţi dau 1 100 franci şi să încheiem 
târgul. 
- Nu, fără 1 200 nu ti-i dau! 
- Fie 1 200. Noroc, şi să bem 
aldămaşul. 
Moş Pierre luă cei 1 200 franci 
oferiţi de 
negustor, plus câteva păhărele de vin, 
care i se urcă repede la cap, şi-o porni 
spre casă. Dar, trecând pe lângă o 
prăvălie, îşi aduse aminte că de mult tot 
voia să-şi cumpere o tabacheră nouă. 

Cea veche, din corn, îl slujise încă din 
tinereţe, iar acum se cam hârbuise. De 
data asta, însă, din cei 1 200 franci putea 
să-şi cumpere una nouă. Intră deci în 
prăvălie, unde văzu o mulţime de 
tabachere lustruite. Alese una de cireş, cu 
capac strălucitor, care se deschidea când 
apăsai pe un buton mic de alamă. Plăti 
vreo trei franci, cumpără şi nişte tutun şi 
se opri la prima cârciumă. 

- Hei, iată-l şi pe moş Pierre. [i-ai 
vândut boii? întrebă unul dintre ţăranii ce 
se cinsteau la o masă. 

- Vândut. 

- Să bem ceva în sănătatea cui a luat 
banii. 

- Să bem. 

Şi aşa, din crâşmă în crâşmă, moşul 
se tot apropia de casă, dar, cu cât se 
apropia, cu atâta simţea că-i slăbesc 
puterile şi că abia mai merge. La ultima 
crâşmă, moşul nu prea mai ştia nici ce 
face, nici ce vorbeşte. 

- Să trăieşti! strigă el la cârciumar. 
Dă-mi ceva să beau, că mi s-a uscat de 
tot gâtlejul. 

- Nu prea se vede, moş Pierre, dar ce 
ţi-a venit să te apuci azi de chef? 

-Am vândut juncii şi am luat pe ei 1 
200 de franci. Uite banii, uite biletul de o 
mie şi uite şi mărunţişul. 

Şi, cu lăudăroşenia omului beat, 
întindea banii pe tejghea. 

- Hei, dar văd că ţi-ai luat şi o 
tabacheră nouă. S-o porţi sănătos! 

- Mulţam! Asta veche nu mai făcea doi 
bani. O am din timpul războiului. M-a 
slujit cu cinste, dar a îmbătrânit şi ea. 

După ce cinsti o sticlă de vin, moşul 
îşi luă tabachera şi dădu să plece. 

- la-ţi, omule, şi banii! strigă după 
el 
crâşmarul. 

-Aha, uitasem... 

Crâşmarul adună banii şi-i băgă în 
buzunarul lui/noş Pierre. 

O dată cu căderea nopţii, moşul se 
legăna ca o pendulă în pragul casei. 

-Te-ai întors, beţivanule? îl ocări 
nevastă-sa, când îl văzu. M-aş fi mirat să 
vii şi tu de la târg ca oamenii... Ai vândut 
de doi bani şi ai băut de zece, după 
obiceiul tău. 

- Nu te supăra, că n-ai de ce, măi 
babo! Am vândut juncanii cu 1 200 franci, 
aşa că aveam şi eu dreptul să mă cinstesc. 
Peste două zile am să merg la notar să-i 
duc banii, şi gata! 

- Lasă flecăreala şi treci de te culcă! 

- Dar unde mi-i patul, babo? la ţine-l 
puţin pe loc, că nu ştiu ce are de tot fuge 
de colo-colo şi nu-l pot prinde defel. 

- îţi fuge ţie vinul prin cap, că ai 
băut până n-a mai încăput în tine! 

Când să se dezbrace, moşul dete 
peste tabachera veche. 

- Hop, că de tine nu mai am nevoie! 
strigă 
el şi o aruncă în sus. 

Tabachera se ciocni de grindă şi 
căzu pe dulapul înalt din colţ. Pe urmă, 
chefliul adormi buştean. 

A doua zi, când se trezi, soarele era 
sus pe cer şi baba curăţase nişte cartofi. 

- Te-ai sculat? la să-mi spui ce mi-ai 
făcut ieri şi pe unde mi-ai umblat? 

- Ieri, mă întrebi, babo? Cam greu 
să-ţi repet. Nu ţi-am spus că am vândut 
juncanii cu 1 200 franci? 

- Cu cât? 

- Cu 1 200 franci. 

- Aşa? Atunci poate ai putea să-mi 
spui şi mie cam pe unde ai pus o mie de 
franci, că-n portofelul tău nu sunt decât 
120 franci. 

- Unde vrei să fie decât în portofel? 

- Uită-te şi tu! 

Moşul se uită-n portofel. Biletul de o 
mie nu era acolo. 

- L-oi fi pus poate în buzunar... 
- Caută-l! 

Căută şi-n buzunar, dar... nici 

pomeneală să găsească acolo ceva! 

- Unde l-am putut lăsa? 

- L-ai băut, beţivanule, cu beţivii tăi 
de prieteni! 

- Fugi de aici, babo, cum să bem o 
mie de franci? Stai să mă gândesc pe unde 
am fost: va să zică, mai întâi mi-am 
cumpărat tabachera. Acolo nu l-am lăsat, 
că nu băusem nimic. Pe urmă, la crâşma 
lui Antoine. Nici acolo nu l-am lăsat. Nu, 
nu-mi aduc aminte... Trebuie să mă duc pe la 
fiecare, să-i întreb. L-am uitat undeva şi nu 
mai ştiu unde. 

Spre seară, după ce trecuse pe la 
toţi cârciumarii, moşul se întoarse amărât. 
Nu găsise biletul de o mie de franci. Toţi îi 
spuseseră că nu văzuseră nici o hârtie de 
o mie. Antoine însă îşi aducea aminte că-i 
băgase la plecare toţi banii în buzunar. 
Poate i-o fi pierdut pe drum. Poftim de te 
descurcă acum cu notarul! Peste două zile 
era 24 septembrie. 

A venit şi ziua fatală şi a trecut. Moş 
Pierre nu mişcă un deget. Ce putea să-i 
spună notarului? După trei zile primi o 
scrisoare în care proprietarul pământului 
îi spunea că întârziase cu trei zile peste 
termenul stabilit. Poate uitase. Moş Pierre 
făcu pe n-aude, n-a vede. A doua 
scrisoare era de-a dreptul amenințătoare. 
- Vai de noi, se tânguia baba, o să ne 
alunge de pe pământul lui! 

- Nu cred să fie aşa rău la suflet, 
spunea moşul. Doar de ani de zile i-am 
plătit la vreme. O să înţeleagă şi el... 

Dar nici moş Pierre nu credea în 
ceea ce spunea. 

Era de acum 2 octombrie. Toate-i 
merseseră moşului pe dos. Mai întâi că un 
bou înfipsese un com în coasta lui, de 
mai-mai să-l străpungă. Pe urmă, 
tabachera lui cea nouă se stricase. Capacul 
nu se mai închidea şi tot tutunul i se 
risipea în buzunar. „Aşa-s toate lucrurile 
astea de gata, îşi spunea el. Dai bani cu 
nemiluita şi te ţin trei zile cu cea de 
alaltăieri, la s-o repar eu". 

Moş Pierre era un om îndemânatic şi 
putea face lucruri frumoase. Dar, ori că era 
prea supărat, ori că într-adevăr tabachera 
era din material prost, la a doua lovitură, 
capacul se făcu praf. 

- S-o ia toţi dracii! se înfurie moşul, 


la mai 
bine să-mi caut eu vechea mea tabacheră, 
că tot 


mai bună era. 

Degeaba o căută însă; parcă intrase 
în pământ. Nici vorbă să-şi aducă aminte 
că în seara aceea o aruncase şi căzuse pe 
dulap. 

- Măi, babo, unde o fi tabachera mea 
cea veche, că parcă şi-a pus dracul coada 
pe ea?! 

- Dacă ai fi fost atunci mai puțin 
beat, ai şti unde ai pus-o, şi ai şti ce ai 
făcut cu biletul de o mie de franci... 
Aşteaptă, că ţi-o caut eu! 

Nu era femeie rea baba lui moş 
Pierre! Se cațără deci cum putu şi luă de 
sus, de pe dulap, tabachera prăfuită. 

- Ei, bravo, băbuţo! După cum se 
vede, tot 
e bună şi o femeie la casa omului! 

Moş Pierre şterse cu grijă tabachera 
de praf şi o deschise ca s-o umple cu tutun. 
Dar în aceeaşi clipă rămase cu gura 
căscată. 

- la te uite aici, nevastă! 

- Ce-i? 

- Dumnezeule, uite aici biletul de o 
mie de franci! Acum mi-aduc aminte că, 
după ce i l-am arătat crâşmarului, l-am 
băgat în tabacheră. Ce noroc că 
tabachera mea cea nouă s-a stricat... 

- Slavă ţie, Doamne! Am scăpat de 
necazuri, moşnege! Parcă mi s-a uşurat 
inima... 

Chiar a doua zi, moş Pierre puse-n 
coş un bulgăre auriu de unt, douăsprezece 
ouă şi o sticlă cu vin din cel mai bun şi-o 
luă la picior spre târg. 

Notarul îl primi tare posomorât, dar, 
după ce auzi povestea biletului de o mie 
de franci, se mai însenină şi trecu cu 
vederea peste întârziere. 

N-aş putea să vă garantez că de atunci 
moş Pierre n-a mai trecut pe la crâşme. 
Dar un lucru pot să vi-l spun: când avea 
bani în pungă, nu intra prin crâşme să-l fi 
picat cu ceară! Ştia el ce ştia... 


POVESTE NORMANDĂ 


Lacomul şi prietenul său 


ÎNTR-O VARĂ, pe un drum prăfuit 
şi sub dogoarea fierbinte a soarelui, 
mergea pe jos un tânăr frumuşel, care 
din când în când îşi punea mâna 
streaşină la ochi, doar-doar o vedea 
vreo zare de umbră unde să se mai 
odihnească un pic şi să prindă puteri. 
Flăcăul, tare chipeş, după cum v-am 
spus, pornise-n lume să-şi caute norocul 
şi, cum prin împrejurimi se ţinea un 
mare târg, se gândise că poate acolo o 
să şi-l găsească. Mergea de mai multe 
zile pe jos, căci n-avea bani să-şi 
cumpere un cal, dar în ziua aceea 
căldura îl istovise de tot. în cele din 
urmă zări un tufiş sărăcăcios şi alergă 
la umbra lui. Acolo însă dădu de un alt 
tânăr, care se tolănise ocupând toată 
umbra tufişului şi sforăia de mama 
focului. După o vreme, flăcăul care 
dormea se trezi şi, văzân-du-l pe 
celălalt, îi făcu loc la umbră şi, din 
vorbă 

în vorbă, văzură că amândoi îşi căutau 
norocul şi amândoi se îndreptau spre 
acelaşi târg. 

Flăcăul care abia se trezise părea 
bun la suflet, dar cam bieguţ, şi nu 
vorbea decât de mâncare, aşa că noi o 
să-i spunem Lacomul. După ce vorbiră ei o 
vreme, hotărâră să facă restul drumului 
împreună şi o porniră voiniceşte la drum. 

După un timp, tocmai când soarele da 
spre amiază, intrară într-o pădure. Deodată 
auziră nişte ţipete şi, alergând într-acolo, 
dădură peste trei tâlhari care jefuiau o 
tânără fată. Cei doi flăcăi, măcar că nu 
aveau nici o armă, puseră mâna pe nişte 
ciomege şi începură să-i croiască pe hoţi 
care, speriaţi, o rupseră la fugă. Biata fată 
nu mai ştia cum să le mulţumească, 
pentru că o scăpaseră de la mare necaz, 
şi-i pofti pe amândoi la casa părinţilor ei, 
care nu era departe de acolo. Cum tinerii 
erau osteniţi şi flămânzi, primiră cu mare 
bucurie şi porniră toţi trei la drum. în 
scurtă vreme ajunseră acasă la fată şi 
tinerii noştri rămaseră uimiţi când văzură 
ce gospodărie frumoasă aveau părinţii ei. 

Aceştia, când aflară cele petrecute, nu 
ştiau cum să le mulţumească celor doi 
flăcăi. Lacomul nu mai putea de bucurie 
că o să poată mânca 

după plac. într-adevăr, gospodinele 
pregătiră o masă ca-n poveşti şi-i poftiră 
pe cei doi flăcăi să mănânce. Lacomul 
înfuleca de zor, de parcă-i era frică să nu-i 
ia strachina dinainte, pe când prietenul 
său mânca cu grijă şi vorbea politicos cu 
gazdele. Bietul tânăr schimba feţe-feţe 
când îşi vedea prietenul cum se îndoapă. 
După ce terminară, merseră împreună în 
odaia lor să se odihnească un pic, fiindcă 
mai aveau de stat până seara şi noaptea 
următoare, iar în zori voiau s-o pornească 
iar la drum. 

Când rămaseră singuri, flăcăul îi 
spuse Lacomului: 

- M-ai făcut să-mi crape obrazul de 
ruşine! 
înfulecai ca un nesimţit... Nu te gândeşti 
ce-or să 
creadă oamenii aceştia despre noi, când 
te-au 
văzut cum te porţi? 

-Ai dreptate, răspunse celălalt, dar, 
ce era să fac? Simţeam că leşin de foame 
şi, cu cât mâneam mai mult, cu atât 
foamea parcă-mi creştea. 

- Uite ce-i, spuse iar flăcăul, deseară 
să nu 
te mai prind că mă faci de râs! Dacă am 
să văd 
că te repezi iar ca un lup la mâncare, o să 
te calc 
pe picior, aşa că atunci tu te opreşti 
imediat. 

- Foarte bine, zise Lacomul, în felul 
acesta am să pot să mă port şi eu frumos, 
ca tine. 

Seara, gazdele îi poftiră la masă din 
nou, şi bucatele, care de care mai 
rumene, îi îmbiau. Mâncaseră peştele şi 
ajunseseră la friptura de pui, când pisica 
gazdei se strecură în odaie şi intră sub 
masă. Se apropie de tânărul cel lacom şi 
începu să se frece de picioarele lui, 
nădăjduind să capete o bucată de 
friptură. 

„Drace, îşi spuse acesta, te 
pomeneşti că iar am făcut-o de oaie, că 
văd că prietenul meu mă calcă pe picior." 

Şi pe loc lăsă jos cuțitul şi furculița şi 
nu mai vru să mănânce nimic, mai ales că 
pisica se freca mereu de picioarelel lui. 

Degeaba-l  îmbiau gazdele, care, 
ştiindu-l de la prânz cât era de lacom, se 
mirau ce l-o fi apucat. Nici chiar prietenul 
său nu înţelegea nimic. în cele din urmă, 
masa se termină, iar Lacomul, care 
înghiţise tot timpul în sec, simţea un gol 
nesfârşit în pântece când se gândea la 
bucata rumenă de pui şi la plăcintele ce 
miroseau de-ţi venea să le înghiţi pe 
nemestecate. 

înainte de a se duce ei la culcare, 
fata se rugă s-o ia cu ei, a doua zi, la 
târg, fiindcă voia 

să-şi cumpere nişte găteli şi n-ar fi vrut să 
meargă singură. Tinerii  acceptară 
bucuroşi şi plecară să se culce, ca, a doua 
zi, să se trezească devreme şi s-o 
pornească la drum. 

Dar Lacomul simţea cum îi chiorăie 
maţele de foame şi se-ntorcea când pe-o 
parte, când pe alta, ocărându-şi prietenul; 
era convins că din cauza lui rămăsese 
flămând. în cele din urmă, acesta, 
făcându-i-se milă de el, îi spuse: 

-Am văzut că gospodina a pus porţia 
ta de friptură în dulapul din bucătărie, iar 
pe fereastră este o oală mare cu lapte pus 
la prins. Du-te şi tu de-ţi mai pune burta la 
cale, dar să umbli cu grijă, că pe patul din 
tinda bucătăriei doarme servitorul cel 
bătrân! 

- Mulţumesc, spuse Lacomul, se vede 
că-mi eşti un adevărat prieten. Mă duc 
numaidecât, că simt cum îmi tremură 
genunchii de foame... 

în bucătărie era un întuneric de să-ţi 
scoţi singur ochii. Dar Lacomul se duse 
întins la dulap, puse mâna pe friptură şi, 
cât ai număra până la douăzeci, nu mai 
rămaseră nici oasele din pui. Dar o 
friptură bună te trage şi la sete. Se duse 
deci la fereastră şi începu să bea laptele 
din oală fără s-o ridice, direct cu gura, 
fiindcă nu avea nici 

o lingură la îndemână. Cu cât scădea 
laptele, cu atât băga el capul mai adânc, 
până când se trezi că i-a intrat capul în 
oală cu totul şi că nu şi-l mai poate 
scoate. Trase-n dreapta, trase-n stânga, 
dar degeaba. Speriat, începu să urle, de 
ridică toată casa în picioare. 

Când aprinseră lumina şi-l văzură cu 
oala-n cap şi cu laptele scurgându-i-se pe 
haine, nu ştiau dacă să le fie milă sau să 
se prăpădească de râs! încercară cu toţii 
să-i scoată capul din oală, dar parcă 
crescuse acolo. Atunci servitorul cel 
bătrân, ca mai înţelept, le spuse: 

- Lăsaţi pe mine, că-l descotorosesc 
eu de beleaua asta! 

Şi, luându-l de mână, îl duse-n 

ogradă. 

-Acum, zise el, repede-te cu capul 
înainte în zidul din faţă şi oala o să se 
spargă! 

Lacomul se dădu câţiva paşi înapoi 
şi se repezi cu toată viteza spre zid. Nu 
ştiu însă cum făcu de se răsuci puţin şi, în 
loc s-o ia spre zid, se năpusti ca un orbete 
peste nevasta gospodarului, prăbuşindu-se 
amândoi în praf, spre hazul tuturor. Până la 
urmă, slugile sparsera oala cu nişte 
ciomege, scăpându-l astfel pe sărmanul 
tânăr, pe care-l trecuseră toate 
năduşelile. 

Dar prietenul său se supără foc şi-i 

spuse: 

-Trebuia să te croiască pe tine pe 
spate cu ciomegele acelea, nătângule! M- 
ai făcut de râs, nici nu vreau să mai aud 
de tine! Să pleci din faţa mea şi să nu te 
prind că-mi ieşi în cale în drumul spre 
târg, că-ţi rup şalele! 

- Foarte bine, îi răspunse Lacomul, 
aşa voi face. Dar să ştii că puiul a fost 
grozav, iar laptele şi mai şi. Rămâi cu 
bine! 

A doua zi, fata se duse la târg 
însoţită de flăcăul nostru şi-şi cumpără 
tot ce voise să-şi cumpere. Se vede treaba 
că şi flăcăul şi-a găsit acolo norocul, 
fiindcă, la înapoiere, cei doi tineri se 
căsătoriră. Ce s-a petrecut după aceea cu 
Lacomul nu se ştie, dar cei doi trăiră 
fericiţi. 


POVESTE ENGLEZA 


Robert şi vrajitoarea 


A FOST ODATĂ o văduvă care cu 
greu îşi crescuse cei patru feciori ai ei. 
Cei trei băieţi mai mari plecaseră de 
acasă, care încotro, cu gândul să-şi încerce 
soarta. Acum venise rândul celui mai mic, 
pe nume Robert. 

- Mamă, mă duc şi eu în lume să-mi 
încerc 
norocul, ca şi fraţii mei mai mari, spuse 
şi al 
patrulea băiat. 

îşi luă şi el rămas-bun de la maică- 
sa, făgăduindu-i că n-are s-o uite şi că se 
va întoarce negreşit acasă. 

- Mergi sănătos, băiatul mamii, şi nu 


mă 
uita, după cum m-au uitat fraţii tăi mai 
mari! îl 


binecuvânta bătrâna. 

Robert se duse glonţ la curtea 
regelui şi-l rugă să-l primească în slujbă. 
Regele, care nu era deloc generos, îi 
răspunse: 

- Slujbă la palat nu am să-ţi dau. Dar 
vei avea o mare răsplată, dacă vei fi în 
stare să-mi aduci plapumioara de mătase 
şi puf a vrăjitoarei din pădure, care mi-a 
făcut mari necazuri şi de aceea vreau să 
mă răzbun pe ea. Nici unul dintre curtenii 
mei n-a fost în stare să mi-o aducă. Aşa se 
face că pe mulţi i-am pierdut. Te 
învoieşti? 

- Bine, măria-ta. Am să încerc să-ţi 
fac pe voie, spuse voinicul Robert şi plecă 
spre casa vrăjitoarei. 

Se înnoptase, când ajunse el în inima 
pădurii unde se afla coliba vrăjitoarei. Se 
strecură înăuntru şi văzu o mogâldeaţă în 
pat, care sforăia, cufundată în somn adânc. 
Tocmai se gândea cum să facă să-i ia 
plapumioara, când privirea îi fu atrasă de 
o împletitură, lăsată pe un scaun. în 
împletitură se aflau două igliţe. Le luă pe 
amândouă şi începu s-o înţepe încet pe 
vrăjitoare, încât, deşi dormea adânc, atâta 
începu să se zvârcolească în somn, de-i 
alunecă plapumioara pe jos, fără să-şi dea 
seama. Robert o luă şi fugi de acolo 
mâncând pământul, de nu se mai opri până 
la palat. 

în timp ce regele se minuna cum de 
reuşise Robert, în aşa de scurt timp, să-i 
aducă plapumioara 


49 


dorită, în coliba vrăjitoarei bufnița 
vorbitoare îi destăinuia stăpânei ei că 
Robert îi furase plă-pumioara de puf şi 
mătase; o şi mai mare uimire o cuprinse 
acum pe vrăjitoare, la auzul celor 
croncănite de bufnița ei. 

- Să  îndrăznească numai să-mi 
apară în 
cale, şi-o să vadă el cât va fi de cumplită 
răz 
bunarea mea! urlă vrăjitoarea. 

La palat, regele se arătă mulţumit de 
isprava  voinicului. Văzându-l atât de 
îndemânatic, regele nu-l lăsă să plece 
până nu-i ceru să-i aducă şi perna 
fermecată împodobită cu clopoței de aur 
de  jur-împrejur, pe care dormea 
vrăjitoarea. 

A doua zi, voinicul ceru un sac cu 
câlţi şi o porni iar la drum. Şi iar ajunse 
noaptea, pe când vrăjitoarea dormea. 
Pătrunse în colibă şi încet-încet înfundă 
fiecare clopoțel de aur cu câlţi, până se 
încredința că nici un clinchet nu va mai 
răsuna la atingerea clopoţeilor. La prima 
mişcare a vrăjitoarei, trase uşor perna de 
sub ea şi iar o luă la goană. 

Dimineaţa, bufnița o înştiinţa că 
Robert îi furase şi perna cea frumoasă cu 
clopoței de aur. 

- Am să-l înghit de viu! urlă 
cotoroanţa. 

Numai să-mi apară în cale! 

Şi toată noaptea stătu de veghe să-l 
aştepte pe Robert. El însă ajunsese între 
timp la palat şi îi dădu regelui perna cu 
clopoţeii de aur. 

- Eşti tare ager la minte, Robert! îl 


măguli 

regele. După cele întâmplate, parcă mi-e 
şi mai 
teamă de răzbunarea vrăjitoarei. Cum 
eşti tu de 


viteaz, te-aş mai ruga un singur lucru. Şi 
dacă 

mi-l vei îndeplini, vei pleca bogat de la 
mine. 

Adu-mi pe însăşi vrăjitoarea aici! 

Robert  îngheţă când auzi o 
asemenea dorinţă. Dar acestui rege încă 
nu cutezase nimeni să-i nesocotească 
poruncile. în timp ce cotoroanţa îl 
aştepta în noaptea aceea ca să-l 
pedepsească, el rămase la palat să 
chibzuiască în ce chip ar putea-o urni din 
coliba ei, ca să i-o aducă regelui. 

în cele din urmă adormi. Dar a doua 
zi de dimineaţă îi veni o idee năstruşnică: 
luă o căruţă din grajdurile regelui, puse 
înăuntru scânduri, cuie şi un ciocan şi 
apoi dădu bice cailor spre coliba 
vrăjitoarei. 

Ajuns în dreptul casei ei, strigă cât îl 
ţinură puterile: 

- Robert a fost ucis! Tâlharul de 
Robert e 
mort! Cine mă ajută să-i fac mai repede 
coşciugul? 

La auzul unor asemenea 
îmbucurătoare şi neaşteptate cuvinte, 
cotoroanţa ieşi iute ca o sfârlează afară 
din casă, şi-i spuse tânărului din căruţă: 

- Eu te ajut! Şi pe mine m-a furat 
tâlharul 
acela! 

Şi, cu toată puterea, bătură 
împreună la cuie, până ce coşciugul fu 
gata. 

-Acum fii bună, mătuşica, şi te aşază 
aici, spuse Robert, să văd dacă e bună 
lungimea. Cam înălţimea dumitale o are 
hoţul! 

Ostenită de trudă şi nedumerită, 
cotoroanţa, în afara oricărei bănuieli, se 
aşeză bucuroasă înăuntru, prin gestul ei 
având impresia că-i grăbeşte parcă 
moartea lui Robert, pe care-l ura atâta. 
Dar, poc! voinicul trânti capacul şi, în cea 
mai mare repezeală din lume, bătu cuiele 
unul după altul, în timp ce vrăjitoarea 
tipa, gata-gata să se sufoce. 

- Te duc la palat! Află că eu sunt 


Robert, cel 
pe care-l urăşti atât! strigă voinicul la ea, 
în timp 


ce bătea ultimele cuie. 

în grădina palatului, regele îl 
aştepta tare nerăbdător, să vadă dacă şi 
această poruncă avea s-o împlinească 
viteazul Robert. 

Auzind-o pe vrăjitoare cum se zbătea 
înăuntru, îi întinse voinicului punga cu 
galbeni şi-l lăsă să plece liniştit acasă, 
dăruindu-i şi căruţa. 

Lăsând jos coşciugul, Robert plecă. 
Trecu mai întâi pe la coliba babei, luă 
bufnița vorbitoare şi apoi o apucă pe 
drumul ce ducea spre casa lui, ca să-i dea 
punga cu galbeni mamei sale şi să-i 
istorisească toate prin câte trecuse. 

Nespusă fu bucuria bătrânei, când îşi 
revăzu pe ultimul dintre cei patru feciori 
ai ei; se bucură şi la vederea pungii cu 
galbeni şi trăiră fericiţi de atunci înainte. 


POVESTE SPANIOLĂ 


Iepurele şi broasca râioasă 


A FOST ODATĂ o babă care trăia 
singură cu moşul ei. Şi pe cât era moşul 
de bun la suflet, pe atât era de afurisită 
baba. Ca să nu o înfurie pe babă, moşul 
nu-i ieşea din cuvânt, temându-se mereu 
de gura ei. 

într-o bună zi, o zi geroasă de iarnă 
grea, baba îl trimise fără nici o milă în 
inima pădurii, ca să-i aducă lemne cât mai 
multe, că în casă era tare frig. Şi o 
ascultă moşul şi se duse în pădure. Văzu 
câţiva butuci şi se apucă să-i taie şi să-i 
smulgă din rădăcini. 

Dar, pe neaşteptate, dintre copaci 
apăru un pitic cu o barbă mare. I se făcu 
milă de bietul moş şi-l întrebă cum de se 
află în inima pădurii pe asemenea ger. 

- M-a trimis baba mea, să tai lemne, 
că-i era tare frig. 

- Nu te mai osteni atât, moşule! Du-te 
acasă 
şi vei găsi magazia ticsită de lemne tăiate, 
atâtea 
cât să ieşi din iarnă şi să întâmpinați 
primăvara! 

Moşul îi mulţumi şi, bucuros, se 
întoarse acasă. într-adevăr, când se uită 
împreună cu baba lui în magazia lăsată 
goală, o văzură ticsită de lemne. Curioasă, 
baba îl întrebă pe moş ce crede despre o 
astfel de minune. Şi moşul îi istorisi totul 
de-a fir-a-păr. 

După o zi sau două, baba se gândi ce 
se gândi şi apoi tăbări cu gura pe 


moşneag: 

- Du-te din nou în pădure şi caută-l 
pe pitic. 
Spune-i să ne dăruiască altă casă, 
frumoasă, nu 


ca asta, şi să fie plină cu de toate. Să nu 
cumva 

să te întorci până nu-l găseşti, că nu mai 
ai trai 
bun cu mine! 

Şi deşi gerul era şi mai tăios ca 
înainte, moşul, dârdâind tot de frig, o 
ascultă pe baba lui, din cuvântul căreia nu 
îndrăznea să iasă. îl căută el ce-l căută pe 
pitic şi până la urmă îl găsi. 

- Piticule bun şi făcător de minuni, 
începu 
moşul să-l roage, baba mea îţi cere o casă 
frumoasă 
în locul celei prăpădite în care stăm, şi în 


ea să pui 
tot felul de bunătăţi. Nu mai avem ce 
mânca şi, 


bătrâni şi neputincioşi cum suntem, ne e 
tare greu... 

-Aşa e, sunteţi foarte bătrâni, 
neputincioşi şi nu aveţi pe nimeni să vă 
ajute. Să fie aşa cum vreţi voi! Mergi 
bucuros acasă şi de acum încolo fiţi 
fericiţi! 

Aşa a fost, precum i-a făgăduit 
piticul. în locul cocioabei dărăpănate, o 
găsi pe babă stând într-o casă frumoasă 
şi plină cu de toate. 

Piticul îşi ţinuse făgăduiala. Dar 
bucuria babei nu tinu multă vreme, căci 
nu trecu decât o săptămână, şi ea se 
grăbi să-i spună moşului: 

- Ei bine, când s-o termina tot ce 
avem prin 
cămară, magazie şi pod, ce-o să facem? Nu 
crezi 
tu că ar fi mai bine să te duci iar la piticul 


tău din 
pădure şi să-i ceri o prăvălie plină cu tot 
felul de 
lucruri de vânzare? în felul ăsta ne vom 
câştiga 

pâinea fără ajutorul lui şi-l vom lăsa în 
pace. la 
porneşte-o chiar acum şi spune-i ce-mi 
doreşte 

inima! 


Moşul, care nu ieşea din vorbele 
babei, plecă în pădure. Şi-l căută tare mult 
pe pitic, până ce dădu în cele din urmă de 
el. 

- Ce mai e de astă dată, moşule? Ce-i 
mai doreşte inima babei dumitale? la 
spune! 

- Uite aşa şi aşa... repetă moşul, 
vorbă cu vorbă, cele cerute de babă. 

- Bine, bine, mormăi el, s-ar putea să 


aibă 
ea dreptate. Dar, după asta, cred că n-o 
să te 


mai trimită să-mi ceri nimic. Du-te acum 
acasă 

şi dorinţa ei va fi împlinită! spuse piticul 
şi se 
făcu nevăzut. 

Şi moşul, întorcându-se, o văzu pe 
baba lui râzând bucuroasă cu cei doi 
dinţi, ultimii care-i mai rămăseseră: era 
sigur că, după ce s-a văzut cu prăvălia 
aceea mare şi frumoasă, încărcată peste 
poate cu tot felul de lucruri, nu avea să-şi 
mai dorească nimic. Dar numai după o 
lună, baba îi spuse iar moşului: 

- Ştii ceva, moşule? Eu m-am cam 
plictisit 
să tot stau în prăvălie şi să vând. Du-te 
chiar 
acum şi spune-i piticului să mă facă o 
contesă 
şi pe tine un conte şi să avem mulţi 


slujitori, ca 
noi să nu facem altceva decât să le 
poruncim 


lor ce să facă! 

Moşul încremeni auzind asemenea 
năzdrăvănie. Dar baba lui atâta stărui, 
încât îl făcu pe bietul om să se ducă iar 
să-l caute pe pitic şi să-i spună ce i-a 
trecut babei prin cap. îl căută tare mult 
de astă dată, până-l găsi. 

- Moşule, ce s-a întâmplat? întrebă 
cam 
răstit piticul, bănuind că îi cere altă 
minune. 

Ruşinat, moşul avu totuşi curajul să-i 
des-tăinuie nesăbuinţa babei, iar piticul 
se miră de atâta nesocotinţă la o nevastă. 
Cu sinceritate îl întrebă pe moş: 

- Şi tu chiar ai vrea să devii conte? 

Şi, tot cu sinceritate, moşul îi 

răspunse: 

- Nici gând, dar mi-e tare frică de 
gura ei înveninată! 

- Ei bine, dacă asta-i e dorinţa, du-te 
acasă şi, în loc de casă, vei da de un 
palat, pe babă o vei găsi contesă, cu zeci 
de slujitori în jur. 

Plictisit, piticul dispăru ca înghiţit de 

pământ. 

Moşul, înainte de a ajunge acasă, se 
pomeni înveşmântat în straie scumpe, 
cusute în fir de aur şi nici nu-şi crezu 
ochilor când, la una din ferestrele 
palatului, o zări pe babă, şi ea îmbrăcată ca 
o contesă, iar pe scările palatului, de-o 
parte şi de alta, tot felul de slujitori care 
se închinau în faţa lui. 

Moşul, sau mai bine zis contele, 
urcând scările palatului, se gândea că 
poate de astă-dată baba se va arăta 
mulţumită şi nici că va mai pomeni 
vreodată de pitic şi de alte dorinţe de 
împlinit. De altfel, mintea lui nu-şi 
închipuia ce ar putea cere mai mult decât 
atât. 

- Uite ce, moşule, îi spuse baba- 
contesă 
într-o bună zi, de fapt o zi rea, ca să scapi 
din 
parte-mi de orice altă rugăminte, spune-i 


piticului 

să-şi treacă toată puterea lui asupra mea, 
şi 

atunci, într-adevăr, voi fi şi eu fericită şi 
nu voi 
mai avea de ce să te mai trimit la el; cel 
mult, îmi 
va cere el mie să-i împlinesc vreo 
dorinţă... 


Moşul rămase ca o stană de piatră. I 
se păru cu totul neobrăzată dorinţa ei, 
încercă să-i spună că aşa ceva nu putea 
cuteza, în fine, câte nu-i spuse moşul ca 
s-o înduplece să renunţe la asemenea 
nebunie. Dar baba-contesă îi făcu brânci 
pe scări, de se trezi în curtea palatului. 
După ce se dezmetici, văzând că n-are 
încotro, se duse în pădure. întâlnindu-l pe 
pitic, îi istorisi în amănunt toate vorbele 
schimbate între ei. Piticul îl privi cu o 
privire de foc şi-i spuse: 

- Moşule, tu mi-ai inspirat milă din 
prima zi 
când te-am văzut pe ger spărgând lemne, 
dar 
eşti un mare fricos! Mi-e milă şi acum de 


tine, dar 
n-am ce-ţi face. îţi spun doar atât: de azi 
încolo te 


voi izbăvi de orice dorinţă a babei. Nu va 
mai 

putea să-ţi ceară nimic! Şi nici pe mine nu 
mă vei 
mai întâlni vreodată, de-ar fi să răscoleşti 
toate 

pădurile! Ne despărţim pentru totdeauna. 

Tare greu îi căzură cuvintele 
piticului, şi moşul avu o presimţire rea. 
Mai înainte de a se face nevăzut piticul, 
moşul simţi că alerga prin pădure spre 
casa lui. 

Ce se întâmplase? 

Piticul îl transformase în iepure. Cu 
inima cât un purice, alerga iepureşte spre 
palatul babei-contese, în speranţa că ea 
va face ceva pentru el, dacă-l va 
recunoaşte... 

Dar, minune! în locul palatului, văzu 
o băltoacă mare cât toate zilele! Pe malul 
ei orăcăia o broască râioasă, care inspira 
silă şi milă... 

lepuraşul o luă la goană în pădure, 
ştiind şi el că niciodată n-au făcut casă 
bună broasca râioasă şi iepurele! 


POVESTE LITUANIANĂ 


Castelul de pe apă 


. ÎN STRĂVECHI TIMPURI, învăluite-n 
ceaţă, pământul bălților se întindea fără 
de hotare de-a lungul țărmului mării şi 
stăpân peste ţară era  Gedeminas. 
Mândru şi  încă-n floarea vârstei, 
voievodul era văduv. îi murise soaţa, 
lăsându-l cu un copilandru, cu Jury, ce se 
vestea că va ajunge mare viteaz şi 
mândria supuşilor. 

Voievodul  Gedeminas, apăsat de 
tristeţe şi singurătate, găsea plăcere să 
cutreiere prin întinsa lui ţară, să 
privească frumuseţea locurilor presărate 
cu nenumărate lacuri. 

Odată, pe când umbla ca de obicei, 
voievodul  Gedeminas se despărţi de 
alaiul ce-l însoțea şi se pomeni dus de 
galopul calului într-un hăţiş de pădure. 
Sună el din corn, de nenumărate ori, ca să 
dea de ştire unde se află, dar nu primi nici 
un răspuns de nicăieri. Atâta s-a 

învârtit şi s-a răsucit să iasă la cale bună, 
încât murgul era tot o spumă, iară el, 
ostenit, descăleca. Lăsă calul să pască şi se 
aşeză pe frunzişul gros, sprijinit cu spatele 
de un buştean acoperit cu muşchi, ca o 
perină, şi adormi. 

Nu-şi dădu seama cât a dormit, dar se 
trezi când începu calul să necheze. Nu 
deschise bine ochii şi prin faţa lui trecu 
dănţuind şi cântând o fată atâta de 
frumoasă, că nu mai văzuse alta la fel 
până atunci. Hotărât era Gedeminas să nu 
se mai însoare, mai ales că feciorul său se 
făcuse aproape flăcăiaş. Dar inima lui 
tresaltă când îşi dădu seama că nu fusese 
o nălucă ori o vedenie, ci o frumoasă 
fecioară, sub paşii căreia trosneau uşor 
vreascurile codrului. 

Curtenii, după îndelungată căutare, îl 
găsiră pe voievodul Gedeminas, dar acesta 
avea privirea şi chipul schimbate. 

Viteazul voievod nu se feri să le 
spună adevărul, vorbindu-le cu 
înflăcărare: 

- Am văzut o făptură cum nu 
credeam că se poate afla alta pe 
pământ... 

- Măria-ta, ai întâlnit-o pe fata 
pădurii. Stă cu bunicul ei în acest codru, 
dar bine nu ştim nici noi unde. Rar se 
arată copila asta oamenilor. 

- Trebuie s-o caut şi s-o găsesc, 
spuse 
Gedeminas. Altă mireasă nu mi-am dorit 
până 
acum. Voi căuta-o pe frumoasa fată a 
pădurii, 
oricât de departe s-ar afla şi oriunde s-ar 
ascunde. 

Nici nu cred că e departe... A trecut 
dănţuind şi 
cântând atât de aproape de mine, încât i- 
am 

desluşit chipul şi privirea. Mi s-a părut 
chiar că 
mi-a atins straiul. 

Gedeminas, cuprins de focul iubirii, 
bătu potecile, până ajunse acolo unde-l 
îndreptaseră cei ce ştiau locul unde se 
afla fata. îi spuseseră ei să meargă pân-o 
ajunge la cel mai bătrân copac, ocrotitor 
al copilei şi străbun de-al ei. 

Gedeminas ajunse la copacul cel 
bătrân pe care-l cunoscu îndată pentru că 
avea crengi ca şerpii, iară rădăcinile lui 
păreau alte crengi zvârcolite ca nişte 
gheare, drept crengi înfipte-n pământ. Pe 
fată aflase el că o cheamă Nereis şi că 
locuia chiar în trunchiul cel gros, care se 
închidea şi se deschidea ca o scoică. 

Gedeminas se închină în faţa 
copacului şi-i vorbi ca unui om în carne şi 
oase: 

- Stăpân al pădurilor, eu sunt 
voievodul 
pământului bălților, ţară atâta de mare, că 
n-am 
ajuns încă a-i bate hotarele. Ce folos de 
puterea 

ce-o am şi de vitejia ce mi-o cântă supușii, 
dacă de când am văzut-o pe Nereis mă 
simt pierit de vlagă şi de plăcerea vieţii? 
Dă-mi-o, unchiaşule, să-mi fie soţie şi te-oi 
cinsti preamărindu-ţi anii şi semeţia, iar 
pe Nereis voi face-o fericită. 

-Te ştiu, Gedeminas, că te-am văzut... 
te-am văzut cu ochii frunzarului meu de 
câte ori treceai cu alaiul spre pădurile şi 
codrii ce-i stăpânesc. Mă aflu la grea 
cumpănă ca să-ţi dau vreun răspuns. îţi 
voi destăinui totuşi o taină: Nereis, 
neastâmpărată şi copilăroasă în pornirile 
ei, n-a ţinut cont de sfatul meu şi s-a 
avântat nu de mult în afara pădurii şi a 
mers către ţinutul mlaştinilor, unde se ţin 
lanţ bălțile şi lacurile mai mari. Acolo i-a 
ieşit în cale o urâciune de făptură, 
stăpâna smârcurilor şi a glodurilor. Nereis 
zburda dornică să vadă florile şi vietăţile 
mâlului şi ale mlaştinilor, ea, urâciunea, 
dădea însă poruncă să se afunde şi să se 
înglodeze acolo. S-a rugat copila de 
iertare şi hâda stăpână s-a învoit, 
punând-o să se lege că n-are să se mărite, 
că are să fugă de oameni şi că are să 
trăiască numai lângă mine, unchiaş care 
mi-am uitat anii şi sunt morocănos. Nu-i 
dau alta copilei decât singurătatea, 
adăpost în trunchiul meu şi mărunta 
bucurie de a alerga 

prin codri, unde mai am şi eu o putere. 
întoarce-ţi paşii, Gedeminas! Nu vei izbuti 
s-o dezlegi de legământ! Oricum, să nu 
zici că nu ţi-s binevoitor, iaca, luna e acum 
pe cer cât unghia; tu să vii când vei vedea 
luna ca o pâine rotundă şi coaptă, că 
atunci stăpâna  smârcurilor stă şi 
unelteşte, temătoare de lumină. Atunci să 
vii, şi are să-ţi grăiască Nereis... 

Gedeminas îi mulţumi unchiaşului 
binevoitor şi se înapoie acasă. I se părură 
zilele cât săptămânile şi nopţile cât anii 
până văzu, în sfârşit, luna rotundă şi 
dolofană ca obrajii rumeni şi bucălaţi ai 
unui copil. 

în vremea asta, umindu-se la fel de 
greoi, unchiaşul o ispiti pe Nereis, 
căutând să afle o scăpare din lanţul cu 
care o legase zgripţuroaica. 

- Ţi-au venit peţitori, spuse bătrânul 
ca şi 
cum ar fi făcut o glumă. 

Nereis îl privi lung şi în ochii ei 
lucea o bucurie care se schimbă îndată în 
undă de mâhnire. 

- Ştiu, bunicule. A venit Gedeminas. 
L-am 
văzut dormind cu capul pe un buştean şi 
m-am 
veselit. M-am apropiat să-l privesc mai pe 
îndelete. E om zdravăn, voinic. Pe buzele 
lui 

trecea un zâmbet şi mi-am zis că visează. 
Când a deschis ochii, eu am fugit. M-am 
dosit şi i-am auzit vorbele. Mă căuta, mă 
striga... Voia să mă vadă. El a venit, 
unchiaşule? 

- Da, voievodul Gedeminas. 

- îmi place voievodul Gedeminas, îmi 
place... Nu! Nu se poate! N-am voie! 
Stăpâna smârcurilor mă va sorbi în adânc 
dacă află... 

- Mergi înspre tinuturile ei, o sfătui 
un-chiaşul, dar nu te apropia prea tare de 
mlaştinile şi de nămolul în care te poate 
afunda! întreab-o care e prețul ca să te 
dezlege de legământ. 

Nereis alergă atunci spre locul unde 
ştia că se află ţinutul cu smârcuri şi 
mlaştini. Vedea mergând, prin luciul 
apei, insulițe de pământ acoperite de 
ierburi înalte şi ştia că dacă va păşi acolo 
se va afunda, pământul fiind doar o amăgire 
pe întinsul apelor. 

- Stăpână a mlaştinilor şi a lacurilor! 
strigă 
fata către cele patru părţi ale lumii. 
Stăpână! 

Şi nici nu-şi mântui strigarea, că o şi 
auzi chicotind chiar în spatele ei. 

- Care ţi-e vrerea? o întrebă urâta 
făptură,  scălâmbăindu-se şi rotindu-şi 
ochii înfricoşători. 

- Mi-e drag Gedeminas... a venit să 
mă peţească la copacul străbun. 

- Ţi-ai pierdut minţile?! 

-Te-aş ruga... legământul... 

Ar fi vrut să vorbească Nereis, dar 
îndată în jurul ei pământul prinse a se 
mocirli, iară picioarele i se afundară în 
glod. 

Scufundarea ei spre adânc o opri 
stăpâna cea rea a mlaştinilor, cu o 
fâlfâire a mâinilor ei ciolănoase. 

Se prefăcuse numai că vrea s-o 
mistuie în adânc pe Nereis. îşi avea 
planurile ei şi voise numai s-o sperie. 
Legământul ce-l făcuse cu frumoasa fată 
a pădurii era începutul unui plan, 
începutul de care se agăța, ca să scape 
chiar ea de ceea ce o vestise cu ani, cu 
mulţi ani în urmă, o broască râioasă. 
Broasca îi spusese: „Dacă n-ai să scapi de 
feciorul lui Gedeminas, el are să ajungă 
un viteaz mare şi are să-ţi nimicească 
puterea. Smârcurile şi tina cleioasă se vor 
preface în pământ tare, în pământ bun 
pentru oameni!" 

Oprind-o prin legământ pe Nereis să 
se mărite, îşi pusese în gând să-l aprindă 
de iubire pe Gedeminas. Să picure apoi 
şi-n sufletul fetei iubirea, aşa fel încât 
ochii lor să fie întunecaţi, şi privirile 
nestăvilite. Avea să-i subjuge şi să-i joace, 
după voie, folosind ea focul inimilor, încât 
să le 

ceară jertfă chiar pe tinerelul care era 
singurul fiu al lui Gedeminas. 

- Să nu crezi că sunt neînţelegătoare, 
vorbi ea către Nereis. Dacă vrei să te 
dezleg, cere-i lui Gedeminas o dovadă de 
iubire. 

- Ce să-i cer? 

- Spune-i că-i vei fi soţie numai dacă-ţi 
ridică un castel cum nu s-a mai văzut aici, 
în împărăţia mea. Vezi insula de colo? 

- O văd! Nu este pământ, ci numai o 
amăgire cu stufăriş, jivine, broaşte şi 
şerpi de tot 
felul. Acolo nu calcă picior de om. 

- Ce-ţi pasă ţie? Poate că te duc chiar 


pe tine 
acolo între jivine. Dacă ţine cu tot 
dinadinsul să-i fii 
mireasă, să-ţi facă un castel. Să-l facă 
aicea, pe 


lacurile mele, chiar în mijloc. Ţi-am arătat 
insula... 

-Am să-i cer să-mi facă neapărat 
castelul, zise Nereis. 

Zgripţuroaica o slobozi atunci pe 
fată din lutul care se făcea tot mai greu 
pe picioarele ei. 

Nereis fugi la unchiaş şi-i spuse cu 
de-amănuntul tot ce i se întâmplase şi ce- 
i ceruse stăpâna mlaştinilor. 

- Ţi-a cerut ceea ce nu va putea face 
nici (0) 
putere omenească, răspunse bătrânul. 

Nereis se  întrista. încruntat şi 
îngândurat, bătrânul pădurilor îşi foşnea 
frunzişul înviforat de durerea copilei. 

Când veni Gedeminas şi auzi ce-i 
cere Nereis, i se păru prea puţin şi prea 
uşor faţă de vâlvătaia inimii lui. Porunci 
deci să vie numaidecât meşterii cei mai 
mari de pe întreaga întindere a ţării 
bălților. 

Folosindu-se de bărci uşoare, 
oamenii se osteneau să pună temelia 
castelului pe care aveau să-l înalțe. Erau 
hotărâți să-i spună Trakaj, „Castelul de pe 
apă". 

Trudeau meşterii cei mari şi îşi 
frământau minţile cum să ridice castelul 
pe un pământ care nu era decât o 
grămadă de glod şi de buruieni putrezite? 

Aşezau grinzi, lespezi, cărau pământ 
şi-l bătătoreau; zadarnic, însă! Se luptau 
cu puteri duşmănoase şi, ceea ce 
încropeau în timpul zilei, peste noapte se 
afunda şi pierea ca şi cum n-ar fi fost 
niciodată acolo! 

Voievodul Gedeminas, împovărat de 
greul peste care dăduse şi pe care nu-l 
putea dobori cu vitejia şi cu priceperea 
ce-o avea, o chemase pe Nereis să vadă cu 
ochii ei cum se frământa el 

şi cei iscusiţi în meşteşugul ridicării de 
ziduri şi de cetăţi şi cum nu izbuteau să 
pună măcar temelia castelului cerut de 
ea. 

Cum stăteau împietriţi de spaima 
neputinței, neştiind ce ar mai putea face, 
deodată se abătu peste mulţime un nor de 
lăcuste, şi una din capul şirului, mai mare 
şi mai urâcioasă, deschise fălcile şi grăi c-o 
înţeleseră şi oamenii. 

în graiul ei prefăcut, clefăit şi fornăit, 
Nereis se temu ca nu cumva să fie ascunsă 
zgripţuroaica  smârcurilor şi prinse a 
tremura. Se temea să nu se abată cu 
vreun rău asupra lui Gedeminas ori să 
pice pe capul ei. Nici nu bănuia ura ce i-o 
purta lui Jury. 

Abia se înțelegea ce  mârâia, 
ascunsă-n negura stolului de lăcuste. 
Părea să fiarbă cazanul răutăţii în vorbele 
ei: 

- Degeaba v-aţi bucurat, 
neputincioşilor! Gedeminas, n-ai să ridici 
niciodată castelul cerut! N-ai putere! Eşti 
un bicisnic! Nereis nu-ţi va fi mireasă. 
Numai eu ştiu taina. Numai eu! Zidurile 
cer sânge de om. Om tânăr de viu trebuie 
să fie îngropat la temelie! 

Se depărta afurisitul glas, ca huruirea 
furtunii ce cade pe văi pustii. 

Rămase însă pecetea celor spuse, 
scrisă în minţile şi inimile celor ce 
auziseră. Gedeminas îşi lăsă bărbia în 
piept, gândindu-se la felul în care-l 
înfruntase glasul acela atât de rău şi hain. 
„Vor zidurile trup tânăr îngropat de viu şi 
dat jertfă? Oare numai aşa voi izbuti?" se 
întrebă el. 

Mai-marele  meşterilor se plecă 
înaintea lui  Gedeminas şi-i spuse 
răspicat: 

- Măria-ta, noi am muncit făr-de răgaz 
până acum. Vrem să vedem castelul, vrem 
să-l vedem! Să-i dăm deci temeliei prețul 
cerut. Hotărăşte-te, măria-ta, ca să nu 
rămânem de ocară! 

- Să vină fecioarele din palate şi din 
colibe, să vie gătite ca şi cum ar fi mirese. 
în braţe să ducă flori şi, pe creştete, 
coroane. 

Cele mai mândre fecioare, 
împodobite şi privind ca ciutele speriate, 
trecură pe sub turnul unde ţintaşi anume 
puşi trebuiau să nimerească pe cea 
sortită morţii, atingându-i trupul cu o 
săgeată. 

Zbârnâiră deodată săgețile, păsări 
negre, prevestitoare de moarte, dar, spre 
marea mirare a celor de faţă, nimeriră în 
buchetele de flori. 

- Să treacă şi feciorii! se auzi 
strigând de 
undeva. 

Gedeminas dădu poruncă să se afle, 
între cei ce se înşiruiau mândri ca stejarii 
cei tineri, chiar Jury, singurul lui fiu. 

Zbârnâiră iarăşi săgețile ţintaşilor şi 
se făcu murmur mare de spaimă şi de 
durere. Săgeata se înfipsese în umărul 
lui Jury. 

Jury, feciorul cel mândru, feciorul 
care nu ajunsese la anii meniţi să-şi arate 
iscusinţa şi vitejia, trebuia zidit la 
temelia cetăţii. 

Gedeminas îşi ştergea lacrimile, dar 
înapoi nu putea da. Nereis, care ştia că la 
mijloc se află  uneltirea  stăpânei 
smârcurilor, urâciunea  glodului şi a 
mocirlei, rămase şi ea împietrită. 

O şi văzură venind pe hâda 
zgripţuroaică, să-l ia în stăpânire pe Jury. 
Hohotea şi chicotea. 

- Smârcurile sunt ale mele! Lacul 
acesta cu ostroavele lui se află sub 
stăpânirea mea! Jury este preţul, preţ 
scump, Gedeminas! râdea hâda 
spurcăciune şi se bucura. 

Tânăr şi fraged era Jury, dar deodată 
simţi în el un val de curaj şi de vitejie. Era 
tulburat de puterea care-i vuia în sânge şi 
de dorinta de a o înfrunta pe 
zgripţuroaică. 

leşi Jury din şiragul feciorilor, se feri 
de căngile mâinilor celei ce stăpânea 
smârcurile şi mlaştinile şi strigă cu glas 
de tunet: 

-înainte de a merge la moarte, 
îngăduiţi-mi să grăiesc mamelor, surorilor 
şi fecioarelor ce se află de faţă. Trei sunt 
întrebările mele, să mi se spună: Ce este 
mai uşor, ce este mai dulce şi ce este mai 
tare pe lume? 

Strigară laolaltă cele întrebate: 

- Uşor este fulgul! Dulce e mierea! 
Tare e piatra! 

- Eu altfel gândesc, îndrăzni Jury. 
Uşor e pruncul ce-l poartă mama pe braţe. 
Dulce e laptele ce-l ia pruncul de la sânul 
celei ce-l hrăneşte. Mai tare ca piatra sunt 
inimile celor ce lasă un tânăr să fie zidit 
la temelia unei cetăţi, preţ pentru 
învoirea cu o zgripţuroaică. 

- Aşa e! Aşa el... vuiră glasurile de 
pretutindeni. Jury are dreptate! 

- Jury să nu mai fie sortit morţii! 

- Nu ţi-l dau pe Jury! -strigă atunci 
Gede-minas. Nu ţi-l dau! se împotrivi 
voievodul, care se deşteptase ca dintr-o 
toropire adâncă. 

Zgripţuroaică se şi repezise asupra lui 
Jury. El, însă, puse mâna pe paloş, fără 
teamă. 

Ochii zgripţuroaicei luciră ca nişte 
cărbuni aprinşi, iar trupul ei se prefăcu 
îndată într-un balaur fioros. 

Neînfricat, Jury se avântă la luptă. 
Din balaur, zgripţuroaica, izbită de paloş, 
se prefăcu în salamandră. O tăie Jury în 
bucăţi. Fărâmele se prinseră laolaltă şi se 
întregiră, luând iar înfăţişarea 
zgripţuroaicei. Jury îi zdrobi capul şi îi 
pisă trupul, spulberându-le cu suflarea lui 
fierbinte. Nu rămaseră din zgripţuroaica 
decât nişte zdrenţe şi nişte bălți de venin. 

Atunci oamenii auziră cu toţii glasul 
broaştei  râioase, care-i  prevestise 
zgripţuroaicei moartea din tăişul săbiei 


lui Jury: 
- S-a împlinit sorocul! Ai pierit, 
stăpână a 


smârcurilor şi a mocirlelor! 

Pe vârful paloşului, Jury ridică 
zdrenţele rămase din trupul 
zgripţuroaicei. 

- Zdrenţele acestea să le îngropăm 
la 
temelia castelului! strigară meşterii mari şi 
calfele. 

Apoi Gedeminas, cu Nereis şi Jury 
merseră şi îngropară în ostrovul de pe 
acel lac ceea ce mai rămăsese din 
urâcioasa stăpână. 

îndată, ca prin minune, apa băltită se 
retrase în adânc; smârcurile se zbiciră, 
glodurile se neteziră. 

Ostrovul mocirlos se prefăcu într-o 
grădină minunată. Meşterii cei mari, 
ajutaţi de mulţimea calfelor, aşezară 
îndată temelia castelului. 

Nu zăboviră nici cu ridicarea zidurilor 
înalte. Parcă prinseseră aripi, aşa se 
străduiau acum să înalțe castelul, cum nu 
se afla altul pe lume. 

Şi aşa, ca o minune, ce pare 

zugrăvită pe 

cer, se arătă ochilor „Castelul de 

pe apă" cu numele 'Trakaj. 

Castelul  Trakaj, zidit de 

Gedeminas pentru frumoasa 

Nereis, nu s-ar fi ridicat 

niciodată fără de vitejia şi 

iscusința frumosului prinţ Jury, 

Jury cel mândru cu plete de aur. 

Privind acest castel de pe apă, nici n-ai 

zice că nu-i o corabie cu pânzele întinse 
în bătaia vântului... 


POVESTE LETONĂ 


Darurile fermecate 


A FOST ODATĂ un rege foarte sărac. 
Tot ce mai avea erau unsprezece slujitori, 
în rest, numai datorii. Abia izbutea, cu 
chiu-cu vai, s-o scoată la capăt. Ştia bine 
că n-o să mai fie niciodată bogat, şi 
moartea nu era prea departe. Mai toată 
vremea, umbla îngândurat şi trist, până ce, 
într-o zi, se îmbolnăvi grav. Când şi-a dat 
seama că i-a sunat ceasul, porunci să fie 
chemat singurul său fiu. Prinţul, plin de 
jale, veni la căpătâiul tatălui său. 

- Nu fi amărât, îi zise regele. Când voi 
muri, să mă îngropi cu toată cinstea, iar pe 
urmă să dai poruncă să se sape la temelia 
castelului. O să dai peste o hrubă, în care 
se află un cufăr, iar în cufăr - trei daruri 
de la naşul tău. la-le de acolo! în cufăr vei 
mai găsi şi o scrisoare în care se spune ce 
să faci cu darurile şi la ce sunt bune. 

Spunând aceste vorbe, regele îşi 
dădu sufletul. Prinţul îl îngropa pe tatăl 
său cu toată cinstea. Pe urmă căzu pe 
gânduri: oare cum o să trăiască el pe 
lumea asta? Se gândi ce se gândi, dar 
degeaba, nu găsi nici un răspuns. 

| Deodată îşi aduse aminte de ce-i 
spusese 

9 tatăl său înainte de moarte. Chemă 
îndată pe cei unsprezece slujitori şi le 
porunci să sape unde-i spusese părintele 
său. Dar era aşa de sărac, că n-avea nici 
măcar lopeţi pentru toţi slujitorii. Răscoli 
toate vechiturile de prin toate ungherele 
castelului şi cu greu găsi unsprezece 
lopeţi. 

Slujitorii săpară în prima zi, săpară 
până nu mai putură, dar nu găsiră nimic. 
Prinţul se întrista. „Cu siguranţă, acolo nu 
se află nimic!" se gândi el şi iar se 
întrista. 

A doua zi, porunci să se sape mai 
departe. Săpară slujitorii, săpară, se 
trudiră sărmanii până se lăsă întunericul, 
dar tot nu găsiră nimic. Prinţul cel sărac 
era amărât peste măsură. Dar hotări aşa: 
„Să mai sape măcar o zi, pe urmă vom 
vedea..." 

A treia zi, slujitorii săpară cât îi ţinură 
puterile şi, spre seară, dădură peste 
hrubă. Prinţul cel sărac cobori degrabă în 
hrubă şi găsi acolo cufărul 

de care-i vorbise taică-său. Era un cufăr 
mare şi greu şi când prinţul îl deschise, de 
mirare, nu ştia ce să mai creadă: cufărul 
era aproape gol! lar el nădăjduia să 
găsească acolo bijuterii şi bani! în cufăr 
se aflau doar trei vechituri: un chimir 
ponosit, un corn de vânătoare şi o pungă 
goală. Prinţul şi-aduse aminte că taică- 
său îi vorbise de trei daruri de la naşul 
său. Când le văzu, se înfurie cumplit: ce 
să facă, oare, cu ele, nu e plin castelul de 
atâtea alte vechituri?! 

Dar pe urmă prinţul şi-aminti că 
tatăl său, înainte de moarte, i-a vorbit şi 
de o scrisoare, în care se spunea ce 
trebuie făcut cu asemenea daruri. Se 
apucă aşadar să caute prin cufăr şi, într- 
adevăr, o găsi. începu de îndată să 
descifreze scrisoarea ca să afle ce-ar 
putea face cu asemenea daruri. 

în scrisoare scria aşa: 


„Cine se va încinge cu acest chimir 
ponosit, spunând unde doreşte să meargă, 
într-o clipă va fi în acel loc. 

Cine sună din cornul de vânătoare 
găsit în cufăr, îndată va avea la dispoziţia 
sa o oaste uriaşă, gata să-i îndeplinească 
orice poruncă. 

Al treilea dar-punga cea veche -nue 
deloc de disprețuit; deşi este goală, ea va 
purta noroc celui care o va avea: e de 
ajuns doar ca acela s-o arunce jos; când o 
va ridica de jos, se va umple de galbeni". 


Când prinţul cel sărac citi acestea, se 
bucură aşa de mult, de parcă găsise cea 
mai de preţ comoară din lume. Luă din 
cufăr chimirul, cornul de vânătoare şi 
punga, iar o dată cu ele şi scrisoarea, şi 
le duse în castel. Porunci apoi slujitorilor 
să astupe groapa ce-o săpaseră: nu-i mai 
folosea la nimic. 

Ajuns în camera sa, prinţul aruncă 
punga jos; într-o clipă, ea se umplu cu 
galbeni strălucitori. Nespusă fu bucuria 
lui! Şi atunci se puse pe treabă: goli 
punga, apoi o aruncă iar jos. Şi tot aşa 
mereu. Avea acum atâţia galbeni, că nu-i 
mai putea număra. 

Prinţul se duse pe la toţi cei cărora 
le era dator şi le plăti toate datoriile în 
aur, iar oamenii se mirau: Oare de unde 
are prinţul cel sărac atâţia bani? După ce 
termină cu datoriile, prinţul îşi cumpără 
veşminte scumpe şi tot felul de lucruri 
preţioase. Pe cei unsprezece slujitori îi 
îmbrăcă 

în straie noi şi puse de se repară şi se 
împodobi castelul, care, acum, strălucea 
de frumuseţe. 

Când avu de toate din plin, prinţul îşi 
aduse aminte că regele vecin are o fată 
nespus de frumoasă. lar lui tocmai îi 
venise vremea să se însoare. Şi, fiind 
acum bogat ca şi alţi regi, hotărî să 
meargă în peţit la prinţesa cea frumoasă. 
Se încinse cu chimirul cel ponosit şi dori 
să ajungă numaidecât la palatul regelui 
vecin, lângă prinţesa cea frumoasă. Şi, în 
aceeaşi clipă, se şi află în faţa ei. 

Prinţesa se miră nespus şi-l întrebă: 

- De unde-ai apărut aici, de parcă ai 
căzut din cer? 

- Am un chimir care mă duce într-o 
clipă oriunde doresc, răspunse prințul. 
îndată ce m-am încins cu el şi mă gândesc 
la locul unde vreau să ajung, într-o clipă 
mă şi trezesc acolo. 

-Arată-mi-l şi mie, te rog! zise atunci 
prinţesa, în viaţa mea n-am mai văzut un 
asemenea chimir neobişnuit. 

Prinţul, nevăzând nimic rău în 
dorinţa ei de a-l vedea de aproape, îşi 
desfăcu  chimirul şi i-l dădu să-l 
privească. Ea îl privi minunându-se, apoi 
zise: 

- Lasă-mă să-i arăt şi tatălui meu 
acest 
chimir, să-l vadă şi el. 

- Bine, arată-i-l, se învoi prinţul. 

Prinţesa alergă în grabă la taică-său 

şi-i 
povesti despre prinţul care venise la ea şi- 
i arătă chimirul fermecat. Regele luă 
chimirul şi-l ascunse într-un cufăr, iar fiică- 
si îi dădu unul din chimirele sale care 
semăna cu cel fermecat. Prinţesa se 
întoarse la prinţ şi, dându-i chimirul pe 
care i-l dăduse regele, îi spuse: 

- Tatălui meu i-a plăcut foarte mult 
chimirul 
tău fermecat! 

Apoi, prinţesa se apucă să-l descoasă 
cum a făcut el, un prinţ sărac, de s-a 
îmbogăţit aşa, deodată? la te uită ce straie 
şi ce încălțări scumpe are! Prinţul nu se 
putu abţine şi începu să se fălească în 
faţa frumoasei prințese: 

- Acum sunt atât de bogat, că într-un 
veac 
n-am să-mi pot cheltui toţi banii. Am o 
pungă 
veche şi goală în care sunt atâţia bani câţi 
nimeni 
n-a visat vreodată! Trebuie doar s-o arunci 
jos şi 
într-o clipă se umple cu galbeni. 

Şi prinţesa cea frumoasă dori să vadă 
punga cea veche. Prinţul, fără să şovăie, i- 
o dădu. Ea o privi pe toate părţile, 
minunându-se, apoi zise: 

- Permite-mi s-o arăt şi tatălui meu. 


Nici el 
n-a văzut în viaţa lui asemenea 
minunăţie. 


- Bine, arată-i-o! se învoi prinţul. 

Prinţesa alergă la taică-său şi-i 

povesti de 
noua minune: cine aruncă această pungă 
jos, se umple numaidecât cu galbeni. 
Regele ascunse repede punga în acelaşi 
loc unde se afla şi chimirul prinţului. 
Apoi îi dădu prinţesei o pungă aidoma cu 
cea fermecată, ca s-o dea prinţului în 
locul celei adevărate. 

Prinţesa luă punga şi alergă înapoi. 
Mergea şi nu mai putea de bucurie că 
izbutise să-l păcălească pe acest prinţ 
credul. Se apropie de el, blândă şi 
prietenoasă, spunându-i că bătrânul ei 
tată tare s-a mai minunat, deoarece, de 
când este el pe lume, n-a mai văzut o pungă 
fermecată. 

Purtarea aceasta îl făcu să-şi piardă 
capul şi uită să-i mai povestească 
prinţesei despre cornul de vânătoare 
fermecat pe care-l avea în buzunar. îşi 
luă dar rămas-bun de la prinţesă şi vru să 
plece acasă. Se încinse cu chimirul şi dori 
să se trezească la castelul său. Ei, dar ce-i 
asta?! Nici măcar nu se mişcă din loc. 
Mai dori încă o dată să ajungă acasă. Dar 
din nou rămase unde era. Nu pricepea ce 
se întâmplă. Atunci, luă punga 

cea goală şi o aruncă jos. Se aplecă s-o 
ridice şi ce să vezi? Punga era goală ca şi 
mai-nainte. Prinţul îşi dădu seama că 
fusese înşelat. Fără a sta mult pe gânduri, 
scoase din buzunar cornul de vânătoare şi 
sună din el. De la primele sunete, porniră 
să se-adune ostaşi câtă frunză, câtă iarbă, 
din toate părţile, de nici nu-i puteai 
cuprinde cu privirea. Totul în jur 
strălucea în lumina dată de luciul armelor 
lor. Ostaşii îl întrebară pe prinţ: ce le 
porunceşte? 

Când văzură ce li se pregăteşte, 
prinţesa cea frumoasă şi tatăl ei se 
înspăimântară. Regele vru să înapoieze 
numaidecât prinţului lucrurile furate, dar 
prinţesa nu se învoi. 

- Pe prostul ăsta o să-l duc şi acum de 

nas! 

Regele o ascultă. Prinţesa cea 

frumoasă şi 
vicleană ieşi în întâmpinarea prinţului şi 
armatei sale, zâmbi prietenoasă, de 
parcă nimic nu se întâmplase şi-l întrebă: 

- De ce ţi-ai adunat această oaste? 


Sau nu 
înţelegi de glumă? Am vrut să-ţi trag o 
păcăleală! 

Trimite-ţi oastea de aici şi-ţi vei primi 
chimirul şi 
punga. Am vrut doar să văd ce vei face 
când îţi 


vei da seama că ai fost înşelat. 
Prinţul o crezu şi îşi slobozi oastea. 

- De unde ai această oaste 
numeroasă? îl 
întrebă apoi prinţesa, uimită. 

Prinţul uită că fusese înşelat şi-i 

spuse: 

- Am un corn de vânătoare. Trebuie 
doar să suni din el şi, într-o clipă, din 
toate părțile se adună atâția ostaşi, câți 
ai nevoie. 

- Arată-mi şi mie acest corn 
neobişnuit! îl rugă prinţesa. 

Prinţul nu prea vrea să i-l arate, dar 
cum prinţesa stărui cu rugăminţi pe 
lângă el, în cele din urmă îi dădu cornul. 
Prinţesa apucă îndată cornul şi sună din 
el. Numaidecât se înfăţişă o oaste 
numeroasă. Ostaşii o întrebară pe prinţesă 
care-i porunca. Prinţul cel sărac pricepu 
că iarăşi a fost înşelat, dar nu mai putea 
face nimic. Prinţesa porunci ostaşilor să-l 
ia pe prinţ şi să-l ducă într-o pădure de 
nepătruns. Soldaţii îl târâră în pădure, iar 
prinţesa cea vicleană porni mulţumită 
spre palat, să-i ducă regelui şi cornul fer- 
mecat. Când află toate acestea, regele fu 
foarte bucuros şi sărută fruntea 
înţeleptei lui fiice. 

De-acum încolo, ei trăiră ca-n poveşti. 
Bani aveau, de nici nu le mai ştiau 
numărul. N-aveau decât să arunce punga 
jos, şi galbenii se adunau cu grămada. lar 
armata lor era aşa de mare, că 

nici în vis nu văzuseră. Numai ce sunau din 
cornul de vânătoare, îndată năvăleau 
atâţia ostaşi, că puteau birui pe toţi regii 
la un loc. lar chimirul, într-o clipă, îi 
ducea unde voiau. O viaţă mai bună nici 
nu-şi doreau! 

Prinţul cel sărac  rătăcea la 
întâmplare prin pădurea aceea de 
nepătruns; nici drumul spre casă nu-l ştia. 
De trei zile rătăcea singur, singurel, în cea 
de-a treia zi, dădu peste un măr, cu nişte 
mere aşa de frumoase, cum nu mai 
văzuse el vreodată! Prinţul luă un măr şi 
muşcă din el. Era grozav de gustos! începu 
să mănânce mere, căci de trei zile nu 
pusese nimic în gură. După ce se satură, i 
se făcu sete, apoi somn. Se duse să-şi 
potolească setea la pârâul ce susura în 
apropiere. Dar în timp ce mergea, îl 
cuprinse un somn de mai să-l doboare din 
picioare. încercă să se târască până la 
pârâu, pentru că i se făcuse tare sete. Dar, 
chiar la marginea apei, adormi fără să mai 
bea. 

Când prinţul se trezi, mare-i fu 
mirarea observând că în timpul somnului 
îi crescuse un nas cât toate zilele de 
mare. îl trecură toţi fiorii de spaimă. Şi 
încă îi era sete. Bine că era aproape de 
pârâu şi putea lua apa cu mâna, altfel ar 
fi 

murit de sete: cu ditamai năsoiul, nici nu 
se putea mişca din loc! Prinţul luă apă cu 
mâna şi bău. Şi cu cât bea mai mult, cu 
atâta nasul devenea mai mic. Bău întruna, 
până seara târziu şi, în sfârşit, nasul i se 
făcu mic, aşa cum fusese. 

Atunci se gândi prinţul cum s-o 
pedepsească pe prinţesă pentru că-l 
înşelase. îşi umplu buzunarele cu mere şi 
ieşi din pădure. Apoi se duse pe la casele 
oamenilor să vândă merele. Şi le vându 
foarte scump, pentru că aşa mere 
gustoase nimeni nu mai văzuse. Cu banii 
câştigaţi îşi cumpără straie noi şi un coş. 
îşi îmbrăcă straiele cele frumoase, luă 
coşul şi porni spre mărul cu acele fructe 
neobişnuite. Umplu coşul cu astfel de 
mere şi se duse la palatul prinţesei celei 
frumoase. în straiele cele noi, prinţul nu 
putea fi recunoscut, aşa că mergea fără 
teamă. Când trecea pe lângă palat, văzu la 
intrare alaiul curtenilor. Prinţul se apropie 
de câţiva slujitori şi îi îmbie să cumpere 
mere. Slujitorii  cumpărară mere, 
lăudându-le. 

Câteva slujitoare povestiră prinţesei 
că în faţa palatului cineva vinde nişte 
mere neobişnuit de frumoase. 
Numaidecât prinţesa trimise după mere, 
deşi costau foarte scump. Cum îi plăceau 


86 


lucrurile bune, mancă dintr-o dată foarte 
multe mere. lar omul care vindea merele, 
mulţumit c-o păcălise pe prinţesă, îşi 
văzu de drum. 

Ei, şi să vezi ce larmă se iscă la palat 
după aceea! Tuturor celor ce mâncaseră 
acele mere, le crescuseră nişte nasuri 
uriaşe, cât toate zilele de mari. Dar, lucru 
de mirare, cel mai mare era nasul 
prinţesei celei frumoase: lacomă fiind, 
mâncase cele mai multe mere. Era mare 
jale la palat, dar n-aveau ce face, toţi 
aşteptau să vadă ce se va mai întâmpla. 

între timp, prinţul cel sărac se 
îmbrăcă în straie de vraci, se duse la 
pârâul din care băuse apă până-i revenise 
nasul la loc şi umplu multe sticle cu apă. 
Dar într-o sticlă luă apă obişnuită, dintr-o 
fântână, şi porni spre palat. 

Când ajunse acolo, făcu înştiinţare 
că el e un vraci vestit, care vindecă orice 
boală. Curtenii se bucurară nespus: poate 
acest vraci îi va scăpa de nasurile lor 
îngrozitoare. 

Prinţul cel sărac se învoi, pentru 
bani grei, să le facă nasurile ca mai 
înainte. Dădu fiecăruia câte o sticluţă cu 
apă din pârâu şi le porunci să bea câte o 
picătură. Prințesei îi dădu sticla cu apă 
obişnuită. Tuturor li se  micşorară 
nasurile, 

dar nasul prinţesei rămase la fel de mare! 
Prinţesa nu-şi mai găsea locul de necaz. 
Făgădui vraciului orice, dacă va putea s-o 
vindece, şi să aibă iarăşi nasul de mai- 
nainte. 

- Nu-i aşa de simplu, zise vraciul. Se 
vede 
că te-ai făcut vinovată de ceva grav, dacă 
nasul 
nu ţi se micşorează. Spune-mi ce rău ai 
făcut; 
poate oi izbuti să te ajut. 

Şi prinţesa îi povesti: 

- Am furat de la un prinţ sărac un 
chimir fermecat, o pungă fermecată şi un 
corn fermecat, şi am poruncit soldaţilor să- 
l arunce într-o pădure deasă. Ştiu, am 
făcut un mare rău, dar cum aş putea să- 
mi îndrept vina? Ce-o să porunceşti, 
aceea voi face! 

- Dă-mi, zise  vraciul, chimirul, 
punga şi cornul, o să le dau eu prinţului. 
Când le va primi, cu siguranţă nasul tău 
se va micşora. 

Prinţesa îi spuse unde se află 
chimirul, punga şi cornul. 

- la-le singur de-acolo, din cauza 
nasului, 
eu nici nu mă pot mişca. 

Când prinţul luă înapoi chimirul, 
punga şi cornul, îi dădu prinţesei să bea 
apă din pârâu, puţin câte puţin. Şi cum 
bău din apă, nasul începu 

să se facă din ce în ce mai mic. Când 
nasul era încă de aproape un metru, 
prinţul nu-i mai dădu apă şi prinţesa cea 
frumoasă rămase slută, cu un nas aşa de 
mare. Şi a rămas aşa, monstru, până la 
sfârşitul zilelor. 

lar prinţul cel sărac a devenit iar 
bogat şi fericit. Şi-a găsit o fată săracă, 
dar frumoasă şi cinstită, şi s-a-nsurat cu 
ea. Au trăit fericiţi şi, poate, mai trăiesc 
şi azi. 


POVESTE RUSĂ 


Cocoşelul negru în 
Cioc, cu creasta de 
foc 


TRĂIAU ODATĂ împreună un motan, 
un sturz şi un cocoşel negru în cioc, cu 
creasta de foc. Căsuţa în care sălăşluiau 
ei se afla în marginea unei păduri. 
Uneori, când motanul şi sturzul se duceau 
în pădure, cu treburi, cocoşelul rămânea 
singur acasă. Şi de fiecare dată, la 
plecare, cei doi aveau grijă să-i spună: 

- Bagă de seamă că plecăm departe 
în pădurea deasă. Tu să ai grijă de casă 
şi să nu te-arăţi nicicum dacă vicleana 
vulpe va veni cumva pe aici... Şi să nu-ți 
scoţi capul pe fereastră, că atunci ea te va 
înhăţa de creastă. 

într-o zi, mirosi vulpea că motanul şi 
sturzul sunt plecaţi de acasă. Veni cât 
putu de repede, se piti sub fereastra 
căsuţei şi începu a cânta cam aşa: 

- Cocoşel negru în Cioc, 
Cu creasta de foc, 
Scoate-ţi capu-afară, 
Că-ţi dau bob de secară. 


lar cocoşelul, fără să stea deloc pe 
gânduri, hop! şi scoase capul pe 
fereastră... Vulpii atâta îi trebui: puse 
gheara pe el şi fugi numaidecât spre 
vizuina ei! 

începu a striga atunci bietul cocoşel: 


- Sări, 

motanule, 

Și tu, sturzule, 

Că vulpea cea rea Mă 
duce cu ea Peste munți 
şi stânci, Peste ape- 
adânci, Prin codri fără 
soare, Ca să mă 
omoare... 


Auzind strigarea, motanul şi sturzul 
porniră glonţ pe urmele vulpii şi îl 
scăpară pe cocoşel. 

Peste câtăva vreme, cei doi se duseră 
din nou la pădure, lăsându-l pe cocoşel 
acasă. La plecare, iarăşi îl sfătuiră: 

- Bagă de seamă, cocoşelule, să nu 
care cumva să-ţi scoţi capul pe fereastră, 
că noi vom fi tare departe şi s-ar putea să 
nu-ţi auzim glasul. 

Abia de plecară cei doi, că vulpea, 
cât ai bate din palme, iar se ivi sub 
fereastra căsuţei şi prinse a cânta aşa: 


- Cocoşel negru în cioc, 
Cu creasta de foc, 
Scoate-ţi capu-afară, 
Că-ţi dau bob de secară. 


Dar cocoşelul tăcu chitic de astă dată. 
Atunci vulpea se gândi la alt şiretlic: 


- Treceau nişte copii pe drum 
Cu-o traistă subsuoară, 

Din traistă-n colb curgeau 
mereu Tot boabe de secară. 
Găinile-au venit buluc Şi-au 
prins să se indoape, Dar pe 
cocoş nici că-l lăsau Să vină pe 
aproape... 


Auzind una ca asta, cocoşelul nu se 
mai stăpâni şi scoase supărat capul pe 
fereastră: 

- Co...co...co!... Cum aşa, să nu-l 
lase?! 
Vulpea atâta aştepta: îl înhaţă şi 
porni în 
goana mare! Şi iar începu a striga bietul 
cocoşel cât îl ţineau puterile: 


- Sări, motanule, Şi 
tu sturzule, Că 
vulpea cea rea Mă 
duce cu ea Peste 
munți şi stânci, 
Peste ape-adânci, 
Prin codri fără 
soare, Ca să mă 
omoare.... 


Auzind strigarea, motanul şi sturzul 
porniră numaidecât pe urmele vulpii. O 
ajunseră din urmă şi reuşiră şi de astă 
dată să-l scape pe  cocoşelul cel 
neastâmpărat. 

Şi iarăşi, peste puţin timp, motanul şi 
sturzul se duseră în pădure, ca de obicei. 
La plecare, îl dăscăliră pe cocoşel: 

- Să n-asculţi de cumătră vicleană şi 
să nu 
scoţi capul pe fereastră, că acum mergem 
până 
hăt, într-o poiană, şi de acolo anevoie îţi 
vom auzi 
glasul. 

Şi plecară. Vulpea cea vicleană nu se 
lăsă aşteptată şi veni numaidecât sub 
fereastra căsuţei, spunând: 


- Cocoşel negru în cioc 
Cu creasta de foc, 
Scoate-ţi capu-afară, 
Că-ţi dau bob de 
secară. 


Dar cocoşelul se făcea că n-o aude. 
Tăcea chitic, aşteptând să vadă ce are de 
gând vulpea. Iar ea, hoţomana, continuă 
aşa: 


- Treceau nişte copii pe drum 
Cu-o traistă subsuoară, 

Din traistă-n colb curgeau 
mereu Tot boabe de secară. 
Găinile-au venit buluc Şi-au 
prins să se îndoape, Dar pe 
cocoş nici că-l lăsau Să vină pe 
aproape... 


Cocoşelul, însă, ştia el ce ştia! Tăcea 


în continuare. Atunci vulpea încercă să-l 
ispitească altfel: 

- Treceau nişte ţărani pe drum 
Cu-o traistă în spinare, Din 
traistă-n colb curgeau mereu 
Alune gălbioare. Găinile-au 
venit buluc Şi-au prins să se 
îndoape, Dar pe cocoş nici că-l 
lăsau Să vină pe aproape... 


Auzind una ca asta, cocoşelul nici că 
vru să mai asculte şi scoase capul afară, 
supărat: 

- Co... co... co! Cum aşa, să nu-l 

lase?! 

Atâta aştepta vicleana vulpe: puse 
gheara pe el şi-o luă la sănătoasa, peste 
munţi şi stânci, peste ape-adânci, drept 
spre vizuina ei... 

Degeaba strigă  cocoşelul, până 
răguşi, că nimeni nu-l mai auzi. Când se- 
ntoarseră motanul şi sturzul acasă, ia-l pe 
cocoşel de unde nu-i! 

Şi porniră cei doi degrabă prin 
pădure, tot pe urmele vulpii. Motanul 
fugea, iar sturzul zbura pe deasupra şi aşa 
au ajuns ei la vizuina vulpii. Aici motanul 
pe loc îşi struni cobza şi prinse a cânta 
cam aşa: 


-Zdrâng, zdrâng, cobzişoară, 
Strună subţirică, 


95 


la ieşi, vulpe, afară, 
Să nu-ti fie frică!... 


Vulpea ascultă ce ascultă cântecul 
acela minunat şi-şi spuse: „la să văd cine- 
mi cântă din cobză aşa de frumos, cu un 
glas atât de duios". 

Şi-şi scoase capul afară. Atâta 
aşteptau motanul şi sturzul: o traseră 
afară pe cumătră şi dă-i, şi dă-i! Atâta o 
jumuliră şi-o năuciră, că atunci când 
scăpă, fugi ca din praştie şi nici că se mai 
uită înapoi. 

Apoi îl luară pe cocoşelul cel negru, 
cu creastă roşie, şi porniră tustrei, veseli, 
spre căsuţa lor. 

De-atunci trăiră fără griji, şi mai 
trăiesc poate şi azi! Vulpea nu s-a mai 
apropiat nicicând de căsuţa lor. 


POVESTE UCRAINEANĂ 


Ivan Năzdrăvan şi zmeul 


CÂNDVA, în vremurile de demult, un 
zmeu fioros se năpusti asupra unui sat şi, 
în câteva săptămâni, mancă toţi oamenii 
de acolo, afară de un bătrân. 

După câteva zile, zmeul veni din nou 

în sat. 

- Ei, moşule, ţi-a venit şi ţie rândul, 
mâine 
te mănânc! îi spuse el bătrânului şi plecă 
apoi, 
spre culcuşul lui. 

Dar se întâmplă ca tocmai atunci să 
treacă prin sat un băiat sărac, care îi 
ceru bătrânului să-l primească să 
înnopteze la el. 

- Se vede treaba că te-ai săturat de 
viaţă, 
dragul moşului, îi spuse bătrânul. 

- Cum aşa? întrebă flăcăul, curios. 

Bătrânul îi povesti de-a fir-a-păr cum 

zmeul 
mâncase toţi oamenii din acel sat şi că, a 
doua zi, îl va mânca şi pe el. 

- Da' de unde, spuse băiatul, de 
data 
aceasta o să se înece! 

A doua zi dimineaţa, sosi zmeul. 
Văzându-l pe băiat, se bucură. 

- Minunat, a fost unul, şi acum sunt 
doi, 
spuse el. 

- Vezi să nu te îneci, răspunse 

băiatul. 

Zmeul se uită mirat la el. 
- Cum, nu cumva crezi că eşti mai 
puternic decât mine? Îl întrebă zmeul. 


- întocmai! 
- Cât de puternic eşti? Uită-te aici... la 
mine... 
Zmeul luă o piatră de jos şi o strânse 
cu 


atâta putere, încât se prefăcu în pulbere. 

- Asta nu-i nimic, priveşte la mine! 
spuse 
băiatul. Strânge-o în aşa fel încât să iasă 
zeamă! 

Spunând asta, scoase o bucată de 
brânză din traistă, fără să-l vadă zmeul, 
şi o strânse; îndată, printre degetele 
sale, începu să picure apă. 

- Ei, recunosc că eşti puternic, spuse 
zmeul. De azi înainte ai să fii egalul meu. 
- Nu, voi fi mai mare decât tine, îi 
răspunse băiatul. 

Şi plecară împreună. Zmeul îl 

întrebă: 

- Cum te cheamă? 
- Ivan Năzdrăvan, răspunse băiatul. 

Zmeului i se făcu frică. „Nu cumva 
năzdrăvanul acesta are de gând să mă 
omoare?" se gândi el. 

Mai merseră ce mai merseră, apoi, 
cam la timpul prânzului, zmeul spuse: 

- Du-te, Ivane, şi adă un bou, să facem 
ceva 
de mâncare. 

Băiatul plecă. Ajungând la cireada 
zmeului, începu să lege toţi boii, unul de 
altul, de cozi. Zmeul aşteptă până i se uri, 
apoi alergă singur să aducă boul. 

- Ce faci aici? întrebă zmeul, 
nedumerit. 

- Doar n-o să-ți aduc câte un bou, 
vreau să iau o dată toată cireada. 

- Cine a mai văzut una ca asta? Lasă 
că mă ocup eu de bou. 

Cât ai clipi, zmeul smulse pielea de 
pe un bou şi i-o dădu băiatului: 

- Du-te şi ad-o plină cu apă! 

Apoi zmeul înşfacă boul în spinare şi-l 
aduse la locul unde aveau să pregătească 
masa. 

Băiatul luă pielea şi de-abia, de-abia 
o târî până la fântână, îi dădu drumul în 
apă, dar de 

scos, nici vorbă. îşi făcu un hârleţ din 
lemn şi începu să sape în jurul fântânii. 
Veni zmeul. 

- Ce faci aici? 

- Doar n-o să-ţi scot apă numai într-o 
piele de bou! Vreau să-ţi aduc toată 
fântâna, s-o ai la îndemână. 

Zmeul se înfurie, dar se înfricoşa de 
puterea băiatului. Umplu pielea cu apă şi o 
cară singur în spinare. 

- Du-te după lemne, îi spuse zmeul, 
scoate 
din pământ un stejar uscat, o să ne fie de 
ajuns. 

-Aşa puţin? Dacă ar fi măcar 
douăzeci de stejari, atunci m-aş duce. 

Se prefăcu a fi supărat şi nu plecă. 
Atunci zmeul se apucă şi pregăti singur de 
mâncare, apoi se aşeză la masă şi începu 
să înfulece. Băiatul, fiind supărat, nu 
mancă. Dacă s-ar fi aşezat la masă, zmeul 
imediat şi-ar fi dat seama că el nu este 
puternic, deoarece nu putea să mănânce 
cât el. Când mai rămăsese puţină 
mâncare, băiatul se aşeză, o îmbucă 
repede şi spuse: 

- Foarte puţin. 

- Ei, dacă-i puţin, spuse zmeul, 
atunci hai să mergem la maică-mea, să 
ne facă nişte colţunaşi. 

- Dacă-i vorba de mers, să mergem, 
răs 
punse băiatul, dar în sinea lui îşi zicea: 
„Acum 
sunt pierdut". 

Ajunseră la muma zmeului şi aceasta 
le puse în faţă douăzeci de putini pline de 
colţunaşi. Zmeul mânca mereu, iar 
băiatul tot ascundea colţunaşii în sân, în 
buzunare. După ce zmeul termină de 
mâncat, spuse: 

- Hai să încercăm să spargem piatra 
cea mare de colo... 

- Dacă-i vorba de mers, să mergem, 
spuse băiatul. 

Zmeul se izbi cu aşa putere de piatră, 
încât săriră scântei din ea. 

-Asta nu-i nimic, spuse flăcăul. Eu voi 
face în aşa fel, încât din piatră o să iasă 
zeamă când o voi atinge. 

Zicând acestea, Ivan se izbi de 
piatră, dar colţunaşii pe care-i avea în 
haine se storciră şi zeama din ei sări în 
toate părţile. 

Zmeul rămase  încremenit şi se 
înfricoşa de Ivan Năzdrăvan. 

- Hai să vedem care din noi fluieră 
mai tare, mai spuse el. 
- Hai să vedem. 

Când fluieră zmeul, toţi copacii se 
aplecară la pământ. 

„Ce mă fac eu acum?" se gândi Ivan 
Năzdrăvan. Dar, în acel moment, zări o 
bucată de fier pe pământ, se uită la fier, 
se uită la zmeu şi-i veni o idee. 

- închide ochii! spuse băiatul. Când 
voi 
fluiera eu, s-ar putea să-ţi sară ochii din 
cap. 

Zmeul şi-i închise, iar Ivan 
Năzdrăvan îi trânti, cu toată puterea, 
fierul între ochi, de se împletici zmeul. 

- E adevărat, spuse zmeul, era cât 
pe-aci 
să-mi sară ochii din cap. 

Ca să scape de Ivan Năzdrăvan, 
zmeul îi făcu o casă, în care acesta trăia 
liniştit. Dar, în acelaşi timp, zmeul se 
sfătui cu maică-sa cum să-l piardă. 

- Hai să-l ardem, îi spuse maică-sa. 

Ivan Năzdrăvan îi auzi şi în acea 
noapte se ascunse. După ce arsese casa, 
Ivan veni lângă cenuşă şi se prefăcu că-şi 
scutură hainele, ca şi când atunci ar fi 
ieşit din cenuşă. 

- Eşti încă viu? se miră zmeul, 
văzându-l. 

- Da, numai că noaptea asta parcă 
m-au pişcat nişte purici. 

Zmeul stătu o clipă în cumpănă, apoi 
îşi spuse: „Trebuie să-mi iau tălpăşiţa din 
faţa unui astfel de năzdrăvan'”. Şi a 
dispărut în zare. 

Ivan Năzdrăvan s-a întors după 
aceea la bătrânul rămas singur în sat, să- 
i spună c-a scăpat de zmeu pentru 
totdeauna. Şi chiar că nimeni nu l-a mai 
văzut de atunci prin acele meleaguri. 


POVESTE UZBECĂ! 


Iskander are coarne 


DEMULI, tare demult, domnea un 
padişah cu numele de Iskander. Toţi 
frizerii aveau mare frică de el, deoarece 
el poruncea ca fiecare frizer, după ce-l 
tundea, să fie omorât. 

A trecut multă vreme, dar nimeni nu 
ştia de ce Iskander îi omoară pe frizeri. 

într-una din zile, Iskander sosi în 
oraşul Samarkand. Aici, de asemenea, 
condamnă la moarte mulţi frizeri. Până la 
urmă nu rămăsese nici unul. După multă 
căutare, slujitorii padi-şahului găsiră un 
om tare bătrân, care în tinereţe fusese 
frizer. îl aduseră la palat şi vizirul îi 
porunci: 

- Du-te şi tunde-l pe padişah! 

-Cu multă plăcere! răspunse 

bătrânul, 


1 Poveste din Uzbekistan - stat din Asia Centrală (n. 
red.). 

fiindcă nu ştia că padişahul nu lăsa pe 
nimeni în viaţă după ce era tuns. 

Bătrânul începu să-l tundă şi deodată 
văzu că pe capul lui Iskander cresc 
coame. 

Frizerul tăcu, termină treaba şi vru să 
plece, dar Iskander strigă: 

- Să vină călăul! 

- îndurare, milostive padişah! Am 
mulţi nepoți, la ce vă foloseşte picătura 
mea de sânge? 

Iskander îl iertă pe bătrân, dar îi ceru 
să jure că nu va spune nimănui că el are 
coarne în cap. 

Trecu multă vreme. Bătrânul nu uita 
jurământul şi păstra taina. Dar taina nu-l 
lăsa să doarmă, îl chinuia mereu. Se 
îmbolnăvi din asta şi începu să se umfle, 
la început cât un pepene, apoi cât un 
samovar şi la urmă cât o tobă mare. 

Bătrânul nu mai putu deci să 
păstreze taina. Fugi din oraş şi se 
îndreptă către munţi. Aici, într-un loc 
pustiu, găsi o fântână părăsită. Se uită în 
jur, dacă nu-l vede cineva, se aplecă 
peste colacul fântânii şi strigă de trei ori: 

- Iskander are coarne! Iskander are 
coarne! 

Iskander are coarne! 

Numai ce spuse bătrânul aceste 
cuvinte, că se şi desumflă, se trase ca mai 
înainte şi taina 

încetă să-l mai chinuie. Vesel şi vioi, 
bătrânul se întoarse acasă. 

în scurt timp, însă, din fântână 
crescu o trestie lungă şi tare frumoasă. 
Un tânăr cioban, păscând berbecii în 
munţi, trecu pe lângă fântână şi văzu 
trestia. Se bucură foarte mult, tăie trestia 
şi-şi făcu din ea un fluier. 

Dar cum începu să cânte din fluierul 
acela cântecul său drag, ciobănaşul 
strigă: 

- Ce-i asta? Nemaipomenit! 

La toate încercările sale, fluierul 
repeta unul şi acelaşi lucru: „Iskander are 
coarne!" 

în scurt timp, cântecul ajunse până la 
urechile celui care şedea pe tronul regilor, 
padişahul Iskander. El porunci ca îndată 
să fie prins şi adus în faţa sa bătrânul 
frizer. 

Tremurând de spaimă, bătrânul a 
fost târât la palat. în acelaşi moment, din 
direcţia munţilor, răsună cântecul: 

- Iskander are coarne! 

Iskander se gândi: „în ţară a intrat o 
oştire străină, o să audă şi o să defăimeze 
numele meu". Apoi trimise pe ostaşii săi 
în munţi. 

Ostaşii prinseră acolo pe tânărul 
cioban şi-l aduseră pe sus la palat. 
Ştiindu-se fără vină, 

flăcăul se gândi: „Mi se pare că padişahul 
vrea să asculte muzica mea". Şi liniştit se 
înfăţişă înaintea stăpânului povestindu-i 
totul. 

- Spune, se adresă Iskander 
bătrânului, cum ai îndrăznit să calci 
jurământul? 

- Dacă n-o să faci vărsare de sânge, 
atunci o să-ţi spun, zise bătrânul. 

- N-o să fac, se hotărî padişahul. 

Bătrânul îi povesti aşa cum s-a 

întâmplat, 
de la început până la sfârşit. Apoi îi veni 
rândul ciobanului să povestească. 

Ciobanul îi povesti cum găsise 
fântâna în munţi, cum văzuse trestia, 
cum făcuse din ea fluierul şi cum fluierul 
cânta numai cântecul pe care el nu-l 
auzise niciodată. 

înfuriat, Iskander rupse fluierul şi 
porunci ca bătrânul şi ciobanul să fie 
alungaţi din palat. 

Dar din gură în gură, de la unul la 
altul, toţi au aflat până la urmă că 
Iskander are coarne şi de atunci nici un 
frizer nu a mai îndrăznit să-l tundă. 


POVESTE ITALIANĂ 


Flautul de aur 


A FOST ODATĂ un împărat care nu 
avea nici soţie şi nici copii. Bucuria vieţii 
lui era cântecul unui canar şi al unei 
cănăriţe, care erau în grija pajului său 
credincios. Acesta îi ţinea într-o colivie 
mare de aur şi avea grijă să-i scoată afară, să 
zburde prin grădina palatului. Ei zburau 
ce zburau şi mereu se întorceau cuminţi 
în colivia lor de aur. 

Dar, într-o bună dimineaţă, canarul 
zbură ceva mai departe. Zadarnic strigă 
pajul după el, că nu mai apăru nicicum. 
îngrijorat, pajul lăsă cănăriţa care ciripea 
a jale în colivie şi, ieşind pe poarta 
palatului, se duse în căutarea canarului. 

Nu făcu pajul prea mulţi paşi, că-l 
auzi cântând în apropiere şi, când ridică 
ochii să vadă din ce parte se auzea 
cântecul, iată că-l zări pe balustrada 
balconului de la palatul vecin. Acolo mai 
văzu o fată de o frumuseţe rar întâlnită. 

- Preafrumoasă fată, tare te-aş ruga 
să-mi 
dai voie să iau acasă canarul. E al 


împăratului; 

mi-a fost dat în grijă. Credeam că l-am 
pierdut, 

dar iată că norocul m-a făcut să-l 
regăsesc atât 
de iute. 


Aşa-i vorbi pajul, frumoasei fete. Dar 
fata, la început, se codi să-i deschidă şi nici 
nu se arătă prea bucuroasă să renunţe la 
cănăraşul acela atât de fermecător. 

- Sunt singură, îi răspunse, şi tatăl meu 
mi-a interzis să deschid poarta când nu e el 
acasă. 

- Nu aş insista, dacă n-aş şti cât de 
mult ţine împăratul la perechea lui de canari, 
îi spuse pajul cu un glas rugător. 

Şi atâta o rugă pajul, încât fata trecu 
peste porunca tatălui ei şi-i deschise 
poarta. Din clipa în care se treziră 
aproape unul de celălalt, amândoi tinerii 
se simţiră cuprinşi de iubire, deşi se 
vedeau pentru prima oară. Pajul îşi luă 
cănăraşul şi se întoarse bucuros la palat. 
Dar foarte curând, bucuria regăsirii 
încântătoarei păsări se transformă în 
tristeţea iubirii neîmplinite. Căci şi pajul şi 
fata se gândeau unul la altul, dar nu 
îndrăzneau să se mai caute şi să-şi 
mărturisească iubirea. 

După câtva timp, împăratul căzu 
bolnav la pat. Pajul nu mai plecă nici o 
clipă de la căpătâiul împăratului pe care-l 
slujea cu mare credinţă, iar fata cea 
frumoasă zadarnic stătea la balconul 
casei ei, tristă şi îngândurată. Ca să-şi 
mai aline dorul, cobori în grădină să 
culeagă câţiva trandafiri. Culegând când 
un trandafir roşu, când unul galben, 
deodată i se fixă privirea pe un trandafir 
alb, care începuse să-şi desfacă petalele 
una după alta şi din mijlocul lor apăru o 
zână, nu mai mare decât o păpuşă, 
înveşmântată toată în alb, cu un păr 
auriu, revărsat pe umeri. 

- Frumoasă fată, de ce te necăjeşti 
atât? o întrebă zâna cea mică. 

- Dacă ai rămâne lângă mine, poate 
că nu m-aş mai simți atât de singură! 
încercă s-o convingă fata. 

- Ştiu că dorul tău se îndreaptă spre 
pajul cel frumos al împăratului. Eu aş sta 
bucuroasă numai lângă tine, dar am o 
lume a mea, a zânelor mici şi bune. Nu te 
necăji însă, că eu te voi face fericită şi, 
dacă tu îţi vei păstra întotdeauna inima ta 
sinceră şi iubitoare, voi fi lângă tine ori de 
câte ori mă vei chema. 

- Dacă ştii pe cine iubesc, atunci 
ajută-mă să-i fiu mireasă şi să nu mai stau 
singură aici! o rugă fata. 

- Ţine acest flaut de aur! Are darul 
de a vindeca pe oricine-l ascultă. îi vei 
cânta împăratului şi el se va însănătoşi ca 
prin farmec. Ca răsplată îţi va dărui ce-i 
vei cere. Şi apoi, ori de câte ori vei avea 
nevoie de ajutorul meu, va fi de-ajuns să 
cânţi melodia asta cu flautul şi eu voi fi 
alături de tine. Ţine minte melodia! 

Şi cât era de mică zâna, luă flautul de 
aur în mânuţele ei mici şi diafane, şi o 
melodie divină se auzi  răsunând 
împrejur. 

Fata o ţinu minte pentru tot restul 
vieții. O luă în brațe pe zâna aceea mică, 
dar cu puteri de uriaş, şi o sărută pe 
amândoi obrajii, primi flautul şi într-o 
clipă se afla la poarta palatului. 

Slujitorii, auzind-o care-i era dorinţa, o 
lăsară să se ducă la împărat. Aşa cum îl 
văzuseră atâţia vraci, îl mai putea vedea şi 
o fată frumoasă! Poate că va izbuti ea ceea 
ce nu izbutiseră minţile acelea luminate. 

Pajul, de cum o văzu, simţi cum i se 
umple inima de bucurie. Parcă şi împăratul 
se arătă mai vesel la vederea ei. 

Dar când începu fata să cânte din 
flautul de aur, împăratul se ridică mai întâi 
în coate, apoi se dădu jos din pat şi, după 
ce fata îşi termină cântecul, împăratul era 
mai voios şi mai voinic ca niciodată. După 
cum îi spusese zâna cea mică, împăratul 
se arătă gata să-i împlinească fetei orice 
dorinţă. Când o auzi cât de modestă era în 
dorinţa ei, se uită înspre paj. Atunci şi 
pajul îi spuse: 

- împărate, asta e şi dorinţa mea, să 
mă pot însura cu această fată minunată! 

Şi împăratul le dădu binecuvântarea, 
iar a doua zi începură pregătirile de 
nuntă. Dorinţa împăratului a fost ca ei să 
nu părăsească niciodată palatul, iar după 
moartea lui să rămână ei stăpâni acolo. Şi 
de când venise fata aceea bună şi 
frumoasă în palat, nimeni nu mai ştia ce-i 
suferinţa, căci ea, când şi când, fără să-şi 
dea seama, cânta melodia pe care o 
învățase zâna cea mică; şi cine auzea 
melodia aceea nu mai cunoştea nici boală 
şi nici tristeţe, ci numai viaţă fericită. 


POVESTE GERMANĂ 


Cea mai frumoasă nevastă 


UN ŢĂRAN AVEA trei băieţi. De cei 
doi mai mari era mulţumit, căci erau 
harnici şi-l ajutau la orice muncă. Cu cel 
mai mic însă nu se împăca deloc, fiindcă 
nu făcea nimic. Stătea toată ziua pe 
cuptor şi nu se clintea de acolo. 

Simţindu-se tot mai bătrân şi lipsit de 
puterea de a lucra, ţăranul hotărî să 
împartă fiilor săi averea, dar nu reuşi să le 
facă pe plac. Când văzu că nu-i în stare să-i 
mulţumească, îi chemă la el şi le spuse: 

- Ei, bine, dacă nu sunteţi mulţumiţi, 
să facem altfel. Cine îmi va aduce, drept 
noră, cea mai frumoasă şi cea mai bogată 
fată, aceluia îi voi lăsa toată averea mea. 

Când auzi aceste cuvinte, băiatul cel 
mai mic, disprețuit de toţi, sări îndată de 
după cuptor. Se spălă pe faţă şi începu să 
se  dichisească. Fraţii săi mai mari 
izbucniră în râs: 

- Ce vrei tu, neghiobule, doar nu 
cumva ai de gând să-ţi masori puterea cu 
noi? Lasă-te mai bine păgubaş! Rămâi 
acasă şi omoară puricii, că, uite, acuşi îţi 
mănâncă urechile! 

- Am să-mi încerc şi eu norocul! îi 
înfruntă fratele mai mic. 

- Vezi-ţi de treabă şi stai acasă! Ce 
poţi tu să faci, nepricopsitule!? 

- Ba am să plec! spuse atât de hotărât, 
încât fraţii săi văzură că nu mai e de 
glumă. 

- N-ai decât, pleacă, dacă te 
mănâncă 
pielea! 

Gottschalck (căci aşa se numea 
băiatul cel mai mic) nu se înfricoşa de 
vorbele fraţilor săi şi porni la drum. îşi luă 
în traistă o pâine neagră şi o bucăţică de 
brânză, precum şi straiele de sărbătoare. 
Merse el cât merse, până dădu de o 
pădure în care se aflau o mulţime de flori 
şi de ierburi ciudate. Obosit de drum, se 
opri lângă o fântână să mănânce. în timp 
ce mânca, apăru pe neaşteptate lângă el 
un pitic, într-o haină lungă, cu o căciulită 
verde pe cap, şi-l rugă să-i dea şi lui ceva 
de mâncare. 

- După cum vezi, n-am cine ştie ce 
bunătăţi. 
laca, o pâine neagră şi o bucăţică de 
brânză. 

Dacă îţi face plăcere, poftim, şezi lângă 
mine şi mănâncă, îl îmbie băiatul. 

După ce se ospătară, piticul îl întrebă 
unde merge, iar el îi povesti ce le ceruse 
tatăl lor, lui şi celor doi fraţi mai mari şi 
cât de urât se purtau aceştia cu el. 

- Apoi, îmi pare foarte rău că fraţii 
tăi sunt aşa răi cu tine, zise piticul şi 
începu să-i pieptene părul, care, cu cât îl 
pieptăna, se unduia tot mai frumos. 

După ce-l pieptănă, piticul îi spuse 
să îmbrace hainele de sărbătoare. Acum 
era un tânăr frumos şi arătos. Când îl 
văzu aşa, piticul îi arătă drumul pe care 
trebuia să meargă. Apoi îşi luă rămas bun 
de la el. 

Gottschalck, acum frumos şi arătos, 
porni pe acel drum. Merse el, merse, până 
când se lăsă înserarea. Atunci, obosit de 
drum, hotărî să se odihnească. Dar auzi, 
dintr-o dată, un cântec atât de duios şi 
frumos, cum nu mai auzise niciodată. Atras 
de acest cântec, merse încotro se auzea 
cântecul. Ajunse într-o grădină mare, a 
cărei poartă era deschisă. Intră înăuntru, 
fără să stea prea mult pe gânduri. Şi aşa 
ajunse în faţa unei fete de o frumuseţe 
fără seamăn. Gottschalck, 


115 


de cum o văzu, se îndrăgosti de ea şi o 
privea ca fermecat. Fata îi zâmbi şi apoi 
începură să vorbească prieteneşte. 

Dar tocmai atunci veni şi mama fetei. 
Când îl văzu alături de fiică-sa, se 
încruntă: 

- Vezi-ţi de drumul tău şi las-o pe 
fiică-mea în pace! 

- Dar n-am făcut nici un rău. De cum 
ne-am văzut, ne-am simţit atraşi unul de 
altul şi vrem să ne căsătorim, dacă ne 
daţi binecuvântarea. 

Zâna pădurii - căci ea era mama 
frumoasei fete - îi privi lung şi cercetător 
pe amândoi. Apoi zise, cu glas liniştit: 

- Bine, copiii mei, să fie aşa cum 

vreţi voi. 

La nunta lor fură invitate o mulţime 

de zâne. 

Mireasa, îmbrăcată în haine de mătase 
scumpă, era atât de frumoasă, încât 
Gottschalck nu-şi mai putea lua ochii de la 
ea. Stătea mereu în preajma ei, privind-o 
cu dragoste. 

La puţin timp după nuntă, doar, 
constată că nevastă-sa se ducea în fiecare 
duminică într-o odaie tare întunecoasă, 
unde rămânea timp îndelungat. 

- Draga mea, căd că în fiecare 


duminică te 
duci într-o odaie întunecoasă. Spune-mi, 
ce faci 


acolo? o întrebă el, într-o bună zi. 

Nevastă-sa tresări ca muşcată de 
şarpe. Ochii i se umplură de lacrimi şi 
începu să suspine. 

- Nu mă întreba, dragul meu, nu mă 
întreba! 
îl rugă ea. Mai am puţin şi scap de acest 
necaz... 

Şi plângea din ce în ce mai tare. Lui 
Gottschalck îi păru rău c-o supărase şi 
încercă în fel şi chip s-o liniştească. 

- N-am să te mai întreb niciodată, îţi 
jur! Dar 
linişteşte-te! 

Un timp, el n-o mai întrebă nimic. 
Dar, când venea duminica şi o vedea 
intrând în odaia cea întunecoasă, nu-şi 
mai găsea locul. O dată nu mai putu să 
rabde. Tiptil-tiptil, se apropie de uşă şi 
privi înăuntru prin gaura cheii. Ceea ce 
văzu înăuntru îl îngrozi. Nevasta lui, care 
era atât de frumoasă şi pe care o îndrăgise 
atât de mult, avea picioare de capră. Se 
retrase de lângă uşă şi aştepta 
nerăbdător să iasă afară. Dar timpul 
trecea şi ea nu mai ieşea. Se apropie din 
nou de uşă şi auzi un plâns. Deschise 
nerăbdător uşa. 

- Da, acuma poţi să vii, zise ea 


plângând. 
Poţi să vii să vezi ce ai făcut. Acum va 
trebui să 


rămân aşa cine ştie până când, şi fericirea 
noas 
tră s-a sfârşit. Va trebui să plec de aici. 

Şi dispăru pe neaşteptate. 

Când se întoarse, privind în jurul său, 
Gott-schalck rămase uluit. Piticul era în 
spatele lui. 

- Vezi ce ai făcut?! îl mustră piticul. 


Acum 
va trebui să te scap din nou de necaz. 
Hm, hm, 


asta va dura cam mult! Va trebui să găseşti 
palatul 

cu acoperiş de aur al soţiei tale. Drumul 
până 

acolo, din păcate, nu ţi-l pot spune. Dar 
încearcă 

să găseşti Soarele. Poate el ţi-l va arăta. 

Piticul  dispăru, iar  Gottschalck 
rămase singur. N-avea altceva de făcut 
decât să pornească la drum şi să caute 
Soarele. îl căută în toate părţile, dar nu-l 
găsi nicăieri. E drept că îl vedea el, dar 
când se îndrepta într-acolo, Soarele era 
parcă mai departe. 

Tocmai când era pe cale să renunţe, 
începu să simtă că e din ce în ce mai cald, 
şi văzu ceva strălucind dincolo de pădure. 
Se îndreptă într-acolo. Cu cât mergea, cu 
atât era din ce în ce mai cald. Ajunse, 
după o vreme, în dreptul unei case de 
sticlă, în care şedea Soarele şi ţesea nişte 
fire de aur. Vru să se apropie de el, dar o 
căldură înăbuşitoare îl pironi locului. De 
aceea se ascunse după un tufiş şi strigă: 

- Soare, spune-mi, te rog, unde-i 
palatul cu 
acoperiş de aur al nevestei mele? 

- Este departe, foarte departe, 
răspunse Soarele. Eu îl văd de aici. E 
undeva în mijlocul unei păduri. 

- Cum pot să ajung până acolo? îl 
întrebă Gottschalck, bucuros. 

- Asta mi-e foarte greu să-ţi spun. 
Atâtea cărări duc într-acolo, încât nu ştiu 
pe care să te îndemn să apuci. Văd că eşti 
obosit, abia te mai ţin picioarele. Culcă-te 
puţin, până ce eu mă întorc, să văd pe 
care drum trebuie să mergi. 

Gottschalck se întinse pe iarbă şi 
aţipi numaidecât. Soarele începu să 
lumineze, dar drumurile erau atât de 
încâlcite, încât nu reuşi să-l descopere pe 
acela care ducea spre palat. 

Când se trezi din somn şi află acest 
lucru,  Gottschalck se mâhni adânc, 
nemaiavând chef să meargă mai departe. 
Văzându-l atât de dezamăgit, Soarele îi 
spuse: 

- Nu mai fi atât de amărât, ci ascultă- 
mă pe 
mine. Eu luminez ziua, dar surata mea, 
Luna, 
luminează noaptea. Poate că te va ajuta 
ea să 
afli drumul până la palat. 

Gottschalck merse, merse mult timp, 
până când, într-o seară, zări o lumină 
argintie în depărtare. Când se apropie, 
văzu o căsuţă de sticlă, în 

care şedea o bătrână cu păr argintiu. în 
casă se aflau o mulţime de roiuri de 
musculiţe de argint. Acestea erau stelele, 
care sclipeau mai frumos decât licuricii. 
Când îl văzu, Luna rămase mirată. 

Gottschalck îi povesti totul şi o rugă 
să se uite să vadă dacă nu cumva zăreşte 
cărarea care duce la palatul soţiei sale. 

Luna îl privi lung, clătinând din cap. 

- Bine, îţi făgăduiesc că voi face tot 
ce-mi 
stă în putinţă, îi spuse ea. Până atunci, 
însă, 
culcă-te! Văd că eşti tare ostenit. 

Luna străluci apoi cât putu de 
puternic, dar nu găsi nici ea cărarea care 
ducea spre palat. 

- Nu fi atât de amărât din cauza 
asta! îl 
îmbărbăta Luna. îţi dau un sfat. Du-te la 
Craiul 
vânturilor. El suflă în toate părţile lumii. 
Trebuie 
să fi suflat şi pe cărarea care duce spre 
palatul 
nevestei tale. 

Gottschalck porni din nou la drum. 
După mult umblet, găsi, în sfârşit, 
locuinţa Craiului vânturilor. Se afla pe un 
vârf de munte înalt şi avea patru ferestre; 
el sufla când pe o fereastră, când pe alta. 
Gottschalck vru să intre, dar, tocmai 
atunci, Craiul vânturilor suflă puternic şi- 
l azvârli 

hăt-departe. Gottschalck ţipă ca-n gură de 
şarpe. Auzind aceste ţipete neobişnuite, 
Craiul vânturilor scoase capul afară. 

- M-a trimis Luna! strigă 
Gottschalck. 

- Luna?! se miră Craiul vânturilor şi, 
devenind dintr-o dată mai blând, alergă 
la el. 

Trecură împreună printr-un loc 
întunecos şi intrară în casă, unde ardea 
numai o singură lumină. De-abia aici, la 
lumina lămpii, Gottschalck putu să vadă 
îndeaproape chipul noului său prieten. 
Craiul vânturilor avea o pelerină de catifea 
şi o căciulă de mătase. în loc de pântece, 
avea un foi, din care sufla, când pe o 
fereastră, când pe alta. Gottschalck îi 
povesti necazul care l-a adus şi încheie: 

-Te-aş ruga, dacă e cu putinţă, să mă 

ajuţi! 

Craiul vânturilor suflă îndelung, apoi 
spuse cu o hotărâre de neclintit în glas: 

- Dacă există, într-adevăr, o cărare 


care 
duce la palatul pe care-l cauţi, atunci 
trebuie s-o 


găsim. Uite, îndată îi chem pe toţi supuşii 
mei, 
care suflă în toate părţile lumii. Unul 
dintre ei, fără 
îndoială, va fi în stare să ne spună ceva. 
Şi Craiul vânturilor începu să şuiere 
în toate părţile, atât de puternic, încât 
muntele se cutremură. 

Numaidecât apărură de pretutindeni 
vânturile, dar nici unul nu ştiu să-i spună 
care este cărarea care ducea spre palat. 
Craiul vânturilor zise atunci, dus pe 
gânduri: 

- A mai rămas un singur vânt, 
Ghebosul. 

Dacă nici el nu va putea să ne spună 
nimic, va 
trebui să renunti şi să te laşi păgubaş. 

Pe  Gottschalck îl cuprinse atunci 
disperarea. Cum să se întoarcă acasă, la 
tatăl său, şi mai ales la fraţii săi, care vor 
râde de el, luându-l peste picior? 

în clipa aceea sosi însă Ghebosul. La 
întrebarea Craiului vânturilor, dacă a 
văzut, pe unde a umblat, vreun palat cu 
acoperiş de aur, în mijlocul unei păduri, în 
care trăieşte o fată frumoasă, Ghebosul 
răspunse: 

-Tocmai acum vin de acolo, unde am 
uscat rufe. în grădină era o fată nespus 
de frumoasă, dar avea picioare de capră. 

Auzind aceste vorbe, Gottschalck îl 
rugă pe Ghebosul să-l ducă acolo. 

- Crezi că poţi să mergi repede, pe 
urmele mele? 

- Pot! se grăbi  Gottschalck să 
răspundă, fără să se gândească. 

Ghebosul râse şi, fără să-l mai întrebe, 
îl luă în spinare şi-l rugă pe Craiul 
vânturilor să sufle cât mai puternic, ca să 
poată să-şi ia avânt. 

Două zile şi două nopţi, Gottschalck 
pluti aşa între pământ şi cer, aşezat pe 
spinarea  Ghebosului, iar a treia zi 
poposiră pe pământ. Tocmai se întoarse 
să-i mulţumească  binefăcătorului său; 
când colo, nevastă-sa stătea în faţa lui cu 
lacrimi în ochi. Rămase uluit, când o văzu. 
Nu mai avea picioare de capră. 

- Vezi cât timp ţi-a trebuit ca să 


ajungi până 
aici? De-acum, însă, vom trăi fericiţi, am 
scăpat 


de acel necaz... 

Gottschalck îşi aduse atunci aminte 
de tatăl său şi pentru ce plecase el în 
lume. O rugă pe nevastă-sa să meargă 
împreună cu el. Ea se învoi numaidecât. Se 
îmbrăcă în hainele cele mai frumoase şi, 
urcându-se amândoi într-o trăsură de aur, 
trasă de şase cai albi, purceseră la drum. 

Când ajunseră acolo, toată lumea din 
sat veni să vadă tânăra pereche. 

- Tată, zise Gottschalck, am venit cu 
cea 
mai frumoasă nevastă. 

Bătrânul se bucură nespus de mult, 
dar cei doi fraţi mai mari ai lui 
Gottschalck se înnegriră 

de supărare, socotind că, pe bună dreptate, 
toată averea i se cuvine fratelui mai mic, 
căci, într-adevăr, el venise cu cea mai 
frumoasă nevastă. 

Gottschalck le ghici gândurile şi se 
întoarse spre ei, privindu-i lung, pe sub 
sprâncene: 

- V-aţi purtat întotdeauna urât cu 
mine! Aţi râs de mine şi m-aţi batjocorit 
cum v-a venit la gură. Dar eu vă iert. Mai 
mult, vă dăruiesc toată averea! 

Cei doi fraţi îşi lăsară privirile în jos, 

ruşinaţi. 

A doua zi, Gottschalck şi nevastă-sa 
plecară la palatul lor cu acoperiş de aur 
din mijlocul pădurii, luându-l şi pe bătrân 
cu ei. 


FOLCLOR DIN BALCANI 


Privighetoarea începătoare 


ÎNTR-O ZI, Nastratin Hogea intră 
într-o livadă şi începu să mănânce 
portocale. 

- Ce faci, omule? îl întrebă stăpânul 
livezii, zărindu-l în copac. 

- Păi... sunt privighetoarea, zise el 
scoțând nişte sunete stranii, în încercarea 
de a imita cântecul privighetorii. 

- Ce fel de cântec e ăsta? se miră 
omul. 

- De privighetoare începătoare! 


Papucii lui Hogea 


CÂŢIVA TINERI din cartier îi 
propuseră lui Hogea să se urce într-un 
copac, promiţându-i, în 

schimb, orice doreşte. De fapt îi 
pregătiseră o farsă: voiau să-i ia papucii, 
de care el era nedespărţit, şi să-i 
ascundă. 

Nastratin Hogea acceptă oferta lor 

fără să stea pe gânduri, dar, pregătindu- 
se să urce în copac, îşi puse papucii sub 
braţ. 
- Ce-ţi trebuie sus papucii? 
protestară ei. îţi şi îngreunează urcarea... 
- Măi, eu totdeauna gândesc mai mult 
decât voi: mi-am dat seama că din vârful 
copacului aş putea găsi o altă cale spre 
casă şi e bine să am papucii la mine. 


Oricum trebuia să ma 
dau jos 


MĂGARUL ÎL TRÂNTI de pământ pe 
Hogea, care-l tot îndemna să meargă mai 
repede. 

Copiii se strânseră roată în jurul lui 
şi începură să râdă, dar el le spuse senin: 

- Degeaba râdeţi, oricum trebuia să 
mă dau jos aici, în faţa casei mele. 

Pedeapsă folositoare 


NASTRATIN TRIMISE pe feciorul său 
după apă la izvor. 
- Să ai grijă de ulcior, îi spuse el şi-i 
dădu o palmă. 
- Măi omule, îl certă un vecin care se 
afla de faţă, de ce baţi băiatul, că doar n- 
a făcut nici un rău? 
- La ce i-ar folosi, replică Nastratin, 
dacă l-aş bate după ce sparge ulciorul? 
Aşa, dacă a primit palma înainte, o să ştie 
de ce a primit-o şi o să fie mai atent. 


Predica auzită de departe 


NASTRATIN CITEA, fugind, o 
predică. Consătenii, miraţi, îl întrebară 
de ce citeşte şi fuge în acelaşi timp. 

-Vreau să văd şi eu, explică el, până 
unde se aude ceea ce citesc eu. 

Datoria 


BĂCANUL ÎL CRITICA pe Hogea, în 
cartier, pentru că nu-şi plăteşte datoria. 
Hogea, auzind, se duse înfuriat la el: 

- Ce datorie am să-ţi dau, de mă 
vorbeşti la toată lumea? 

- 530 de bănuţi de aur, răspunse 
băcanul. 

- Bine; mâine îţi voi da 280, iar 
poimâine încă 200. Deci, în total, 480. 
Mai rămân 50 de bănuţi. Păi bine, 
hapsânule, nu-ţi crapă obrazul de ruşine 
să mă bârfeşti în toată mahalaua pentru 50 
de bănuţi? 


Dacă aş fi fost acolo... 


ÎN TOIUL NOPȚII,  Nastratin, 
neputând dormi, se uita pe geam în 
grădină. Deodată i se păru că zăreşte pe 
cineva şi o trezi numaidecât pe soţia sa: 

- Dă-mi făcăleţul cel mare! Cred că 
e un 
hoţ în grădină. 

Cobori şi începu să-l bată, chipurile, 
pe hoţ, până când acesta căzu leşinat. 

Dimineaţa, se duse să vadă cine era 
hoţul care intrase noaptea în grădina lui. 
Mare îi fu uimirea când îşi dădu seama că 
era haina lui, care fusese agăţată la uscat 
şi care acum zăcea pe pământ, 
zdrenţuită. 

- Mă nevastă, mare noroc am avut 
azi 
noapte! Ce-ar fi fost dacă eram şi eu în 
haină? 
Aş fi fost mort acum. 


Sfatul 


UNUL DINTRE MUSULMANI vine la 
Hogea, disperat: 
- Dragă Hogea, am nevoie de un sfat 
şi de nişte bani. 
- Eu pot să-ţi dau un sfat, la nevoie 
chiar mai multe. Pentru bani, însă, te 
sfătuiesc să încerci la altcineva. 

De ce te interesează? 


UN PALAVRAGIU îi spuse lui Hogea: 
- Ştii, am zărit adineauri pe cineva 
care ducea o cratiţă de sarmale. 
- Ce mă interesează pe mine!? 
replică Hogea. 

- Da, dar intra cu cratiţa la tine 

acasă. 

-Atunci ce te interesează pe tine? 


Hogea - tämăduitor 


PLIMBÂNDU-SE odată flămând, prin 
sat, Hogea fu oprit de un băiat: 

- Hogea, tu eşti şi vraci, nu-i aşa? 
Vino, te rog, la bunicul meu, care e grav 
bolnav. 

Ajuns la căpătâiul bolnavului, ceru 
pâine, unt şi miere şi o pătură cu care se 
acoperi, în chip de vraci. Sub pătură, 
însă, Hogea începu să mănânce. 

La un moment dat, băiatul îl zgâlţâi 
şi-i spuse că bunicul său murise. 

- Dacă n-aş fi mâncat, răspunse 
Hogea, ar fi fost acum doi morţi în casă... 


Haina face pe om 


LA O PETRECERE, îmbrăcat în 
hainele lui obişnuite, Nastratin nu a fost 
băgat de nimeni în seamă. 

După o săptămână, trebuind să 
meargă din nou în aceeaşi casă, se 
îmbrăcă cu haine noi şi se găti. încă de la 
intrare, fu tratat cu deosebită atenţie şi 
servit cu toate bunătăţile. 

Atunci Hogea îşi aşeză poalele hainei 
pe masă şi le înmuie în fiecare fel de 
mâncare, explicând celor din jur, care se 
arătau miraţi: 

- Când am venit cu hainele mele 
vechi, nu m-a servit nimeni. Acum, însă, 
datorită lor, sunt tratat ca un musafir de 
vază. Merită să fie şi ele sătule. 

Cazanul care naşte 


NASTRATIN împrumută de la un 
vecin un cazan de fiert rufe. Când i-l 
înapoie, îi puse în el o cratiţă mică. 

- Ce-i cu cratiţa asta? îl întrebă omul 
nedumerit, fiindcă nu-şi amintea să-i fi 
împrumutat şi o cratiţă. 

- Peste noapte, răspunse Hogea, 
cazanul a născut o cratiţă. 

Omul, bucuros, îi dădu crezare, cu 
toate că nu mai auzise una ca asta. 

După câteva zile, Hogea îi ceru din 
nou cazanul. Dar de data aceasta, nu i-l 
mai duse înapoi şi vecinul, văzând că 
timpul trece, se duse să i-l ceară. 

Hogea îl anunţă senin: 

- Cazanul a murit. 
- Cum să moară un cazan? Ce prostie 
mai e şi asta? se miră omul. 

Hogea răspunse: 

- Când ţi-am spus că a născut, ai 


crezut ŞI 
te-ai bucurat de cratiţa cea mică. Acum de 
ce nu 


crezi că a putut să şi moară? 

între noi nu e nici o diferenţă 


DUPĂ UN DRUM de trei zile şi trei 
nopţi, Nastratin Hogea ajunse la un 
ţăran, care-l primi destul de nepoliticos. 

Țăranul (altminteri neştiutor de carte) 
îi ceru să citească ceva şi, memorând, 
„Citi" şi el acelaşi text, apoi îl puse să scrie 
şi copie şi el textul exact. 

- Nu te mai făli atâta, Hogea; acum 
vezi bine că nu e nici o diferenţă între noi: 
ce-ai scris tu am scris şi eu, ce-ai citit tu 
am citit şi eu. 

- Ba este o diferenţă, omule, replică 
Hogea. Eu, spre deosebire de tine, am 
făcut un drum de trei zile şi trei nopţi, 
până la dumneata. 


Predica 


LA MOSCHEE, Hogea îi întrebă într-o 
zi pe cei adunaţi: 
- Ştiţi ce vreau să vă spun? 
- Nu ştim, răspunse careva. 

- Pentru că nu ştiţi, nu vă mai spun 
nimic. Altă dată îi întrebă din nou: 
- Ştiţi ce vreau să vă spun? 
- Ştim, i se răspunse de astă dată. 
- Pentru că ştiţi, nu vă mai spun 
nimic. Nu după multă vreme îi întrebă 
iar: 
- Ştiţi ce vreau să vă spun? 
Jumătate au răspuns că ştiu, ceilalţi, 
că nu. 
- Atunci cei care ştiu să le spună şi 
celor 
care nu ştiu. 


Găina albă 


HOGEA DUSE la piaţă o găină 

neagră. 
- Dacă găina era albă, ţi-o cumpăram, 
îi zise un cumpărător. 
- Bine, răspunse Hogea, mâine la 
aceeaşi oră voi veni cu o găină albă. 

Cum ajunse acasă, spălă găina cu 
apă şi două bucăţi de săpun, dar, desigur, 
fără nici un rezultat. 

- Bun lustragiu ai avut, îi zise el 
găinii, dacă nici cu două bucăţi de 
săpun nu pot scoate vopseaua de pe 
tine. 


Brânza cere apă 


ÎNTR-O DIMINEAŢĂ, Hogea văzu 
că-i dispăruse putina cu brânză de 
lângă casă. Atunci se îndreptă spre 
cişmeaua din sat. 

- Ce cauţi la cişmea aşa de 
dimineaţă? îl întrebă un trecător 
însetat. 

- Mi s-a furat putina cu brânză, 
iar hoțul, care a mâncat brânza, nu se 
poate să nu vină să bea şi apă... 


Hoţul păcălit 


ÎNTR-O NOAPTE, unul din hoţii 
târgului îi fură pe rând lucrurile lui 
Nastratin Hogea şi le cară 

acasă la el. Hogea, trezindu-se din somn, 
se luă după el. 

Pomenindu-se cu el în casă şi neştiind 
că a fost văzut, hoţul îl întrebă: 
- Ce-i cu tine, ce te-a apucat să vii la 
mine la ora asta? 
- Păi mi-ai dat de înțeles că de azi voi 
locui la tine. De vreme ce mi-ai mutat 
toate lucrurile aici, după cum se vede, ce 
rost avea să rămân într-o casă goală? 


Cum am lăsat să-mi 
scape?! 


HOGEA avu un vis tare ciudat: se 
făcea că cineva îi dă nouă bănuţi de aur. 
Lui, însă, i se păru că sunt prea puţini şi 
se rugă de acel cineva să-i dea măcar 
zece. 

Când se trezi, dându-şi seama că nu 
avea nimic în mână, Nastratin se grăbi să 
adoarmă din nou şi să accepte de astă 
dată chiar şi numai nouă bănuţi. 

Casa fără soare 


AHMED se plânse lui Hogea: 
- Casa noastră este în umbră; 
soarele nu pătrunde niciodată în ea. 
- Dar în grădina de lângă casă se 
coc legumele şi fructele? întrebă Hogea. 
-A, da, păi în grădină soarele străluceşte. 
-Atunci, replică Hogea, de ce nu muţi 
casa în grădină? 


Pot să te fac să ai patru picioare 


PROSTUL satului, Akşehir, 
întâlnindu-l odată pe Nastratin Hogea, îl 
rugă: 

- Ştiu cât eşti de puternic, Hoge. Prin 
vrăjile tale, fă în aşa fel încât măgarul meu 
să aibă numai două picioare. 

- Eu, răspunse Hogea zâmbind, nu pot 
face vrăji asupra animalelor, dar cred c-arfi 
mai nimerit să te fac pe tine cu patru 
picioare... 

Negustorul de halva 


PLIMBÂNDU-SE prin Konya, Hogea 
se opri la un magazin şi începu să 
mănânce halva, pretinzând că doar gustă. 
Negustorul îl întrebă de ce trebuie să 
guste de atâtea ori, dar, neprimind nici un 
răspuns, se apropie şi-l luă la bătaie. 

întors în sat, Hogea fu întrebat de 
consăteni cum e la Konya. 

- E foarte bine, răspunse el, numai 
că halvaua se mănâncă acolo cu bătaie. 


Chitara 


ÎNTR-UNA DIN ZILE, Nastratin 
Hogea fu întrebat: 
- Ştii să cânţi la chitară? 
- Ştiu, răspunse el. 

Atunci îi puseră în mână o chitară şi 
el începu să zdrăngăne, apăsând fără sens 
corzile. 

Oamenii, nedumeriţi, îi spuseră că ceea ce 
cânta el e o prostie, că ei au mai văzut 
instrumentişti şi aceia căutau mai întâi cu 
degetele fiecare coardă, pentru a realiza 
melodia. 

- Ei căutau notele pe corzi pentru că 
erau începători, eu apăs direct, fiindcă 
ştiu să cânt, replică Hogea sigur de el. 


Cadoul lui Hogea 


HOGEA trebuia să meargă la beiul 
Timur şi se gândi să-i ducă, în dar, o tipsie 
de metal. Un vecin întâlnit pe drum îl 
sfătui, însă, că acela nu era un cadou 
potrivit pentru beiul Timur şi atunci 
Hogea, renunțând la tipsia de metal, 
cumpără nişte castraveți. 

Ajuns la bei, îi dărui castraveţii, dar 
acesta îi aruncă, unul câte unul, în capul 
lui Hogea. 

„Doamne Dumnezeule, îşi zise 
acesta, m-ai ajutat şi de data asta cu 
sfatul: dacă-i aduceam tipsia, mă alegeam 
şi cu capul spart..." 

Calul nărăvaş 


ÎNTR-O ZI, Nastratin Hogea voia să ia 
parte la curse; a nimerit, însă, un cal 
nărăvaş. 

- încotro o iei, Hogea, cu calul tău? îi 
ziseră unii, uimiţi de ce vedeau. 

- Merg încotro vrea calul, răspunse 
el din fugă, neavând de ales. 


La vie 


HOGEA pătrunse într-o zi în via 
vecinului şi începu să fure struguri, pe 
care îi puse iute într-un sac. Apăru, însă, 
proprietarul viei: 

- Hogea, cum ai ajuns tu în via asta? 
- Furtuna din noaptea trecută m-a 
luat din faţa casei şi m-a adus în vie. 

- Dar cine te-a pus să rupi struguri? 

- Doar ce îi ating, că strugurii mi se 
lipesc de mână şi atunci, vrând-nevrând, 
îi rup. 

- Dar în sac cine te-a îndemnat să-i 
pui? 

- Şi eu tot asta  mă-ntrebam. 
Pesemne că tu m-ai îndemnat, că mie 
nicicând nu mi-ar fi venit în minte o astfel 
de idee... 


De-ar fi mereu praznic... 


NASTRATIN HOGEA ajunsese odată 
într-un sat necunoscut, unde locuitorii 
mâncau şi beau în piaţa mare. Invitat şi el, 
Hogea mancă şi bău pe săturate. 

- Ce bine se trăieşte la voi! se 
adresă el celor din jur. 

- Măi omule, azi e zi de praznic la 
noi şi fiecare şi-a adus mâncarea şi 
băutura, pentru a fi laolaltă. 

„De-ar fi praznic în fiecare zi!" se 
gândi Hogea. 

